Peminat sukan diingat patuhi SOP

Peminat sukan di negara ini diingatkan agar mematuhi prosedur operasi standard (SOP) yang ditetapkan pihak berkuasa bagi mengekang penularan COVID-19, termasuk larangan menghadiri acara-acara sukan.

Menteri Belia dan Sukan Datuk Seri Reezal Merican Naina Merican (gambar) berkata pematuhan SOP itu terpakai bagi semua acara sukan sama ada liga profesional, perlawanan persahabatan atau untuk bersosial.

Pada masa sama, beliau mengingatkan semua pihak yang ingin menganjurkan acara sukan sepanjang pelaksanaan Perintah Kawalan Pergerakan Pemulihan (PKPP) agar mendapatkan kebenaran daripada Pejabat Pesuruhjaya Sukan.

“Penganjur juga boleh merujuk kepada Kementerian Belia dan Sukan, Jabatan Belia dan Sukan negeri serta persatuan-persatuan sukan berkaitan untuk nasihat dan garis panduan berhubung SOP serta kesesuaian penganjuran acara sukan berkenaan,” katanya dalam kenyataan baru-baru ini.

PKPP yang bermula 10 Jun hingga 31 Ogos lepas dilanjutkan hingga 31 Dis tahun ini bagi mengawal jangkitan Covid-19 di negara ini.

Terdahulu hari ini, Ketua Pengarah Kesihatan Tan Sri Dr Noor Hisham Abdullah dilaporkan berkata kes baharu Covid-19 di negara ini melonjak ke tiga angka hari ini dengan 100 kes berbanding 62 jangkitan semalam.- Bernama

See author's posts


Konvensyen Kerajaan Perpaduan: Ruang teroka titik persamaan 19 parti – Snowdan

KUCHING: Konvensyen Kerajaan Perpaduan merupakan ruang untuk mencari titik persamaan antara 19 parti yang menghadiri konvensyen tersebut.

Ahli Dewan Undangan Negeri(ADUN) Balai Ringin, Datuk Snowdan Lawan berkata, titik persamaan itu adalah bagi membantu rakyat di negara ini.

Katanya, konvensyen ini juga merapatkan silaturrahim diantara parti-parti komponen di bawah Kerajaan Perpaduan.

“Dulu lawan sekarang lawan, saya kawan selamanya lah,” katanya.

Beliau berkata demikian ketika ditemui pemberita selepas Persidangan hari pertama Mesyuarat Pertama Bagi Penggal Kedua Dewan Undangan Negeri (DUN) Sarawak di sini, hari ini.

Snowdan juga menasihati kerajaan yang memimpin sekarang agar mengetepikan agenda politik kerana kini merupakan masa untuk Malaysia membangun.

“Beberapa tahun dahulu, Malaysia menghadapi masalah dari segi ekonomi, ketirisan dan banyak lagi yang berlaku. Oleh itu, apa yang kami mahu adalah untuk semua parti menggembleng tenaga untuk membina Malaysia yang lebih teguh.

“Malah, Pertubuhan Kebangsaan Melayu Bersatu(UMNO) meminta Perdana Menteri mengembalikan kegemilangan Malaysia dahulu dan kami menyokong itu.

” Saya berharap Kerajaan Perpaduan ketika ini akan kekal lebih lama,” katanya.

Sementara itu, satu jentera baharu iaitu ‘Geng Perpaduan’ yang melibatkan semua sayap pemuda parti gabungan kerajaan ini akan dilancarkan sempena konvensyen itu bagi memperkukuh kerjasama dan mengatur gerak kerja dalam menghadapi Pilihan Raya Negeri (PRN) di enam negeri.

Jentera itu merupakan platform baharu buat pemuda dalam parti gabungan kerajaan yang dianggotai Sayap Pemuda Barisan Nasional (BN) , Pakatan Harapan (PH), Gabungan Parti Sarawak (GPS), Gabungan Rakyat Sabah (GRS) dan Warisan.

Konvensyen berkenaan dihadiri lebih 3,500 undangan daripada 19 parti yang membentuk kerajaan.

Oleh SHAHRUL QAIZAT & NUR AIN OTSMAN

See author's posts


Proaktif tangani sindiket penggunaan wang palsu

KUCHING: Kisah peniaga Pasar Tamu Sibujaya tampil membuat laporan polis pada 30 Januari lalu haruslah dijadikan iktibar buat orang ramai supaya tidak leka dibuai mimpi terutamanya apabila berurusan dengan wang.

Ketua Polis Kuching, ACP Ahsmon Bajah berkata, walaupun setakat ini, tidak menerima sebarang laporan mengenai penggunaan duit palsu ini di sini, namun kebarangkalian, ia mungkin sudah diedarkan di seluruh negeri.

“Sesiapa sahaja yang menjumpai duit palsu ini harus menghubungi polis dengan segera.

Tegasnya lagi, penggunaan duit palsu merupakan satu kesalahan di bawah Seksyen 489B Kanun Keseksaan yang membawa hukuman penjara sehingga 20 tahun dan denda.

Pada 30 Januari lalu, seramai 14 peniaga di pasar tamu itu telah diperdaya selepas menerima wang kertas bernilai RM20 dengan nombor siri pendaftaran (CD:2748412) yang disyaki wang palsu.

Penggunaan wang palsu tersebut hanya dikesan oleh salah seorang peniaga selepas tiga jam kemudian setelah mendapati dakwat pada permukaan wang kertas RM20 berkenaan mula luntur.

Oleh Connie Chieng

See author's posts


YK9 perjuang pendidikan, kesihatan, sukanpuan

Mencipta nama dan kukuh seperti yayasan lain, bukan senang bagi Yayasan Karnaen (YK9) untuk memiliki kejayaan, kerana usia yayasan itu masih ‘muda’.

Namun, sebelum bertapak seperti sekarang, YK9 telah melalui pelbagai cabaran dan segala kekangan itu ditempuhi dengan sabar dan komitmen dari segi masa, tenaga dan wang ringgit.

Berdasarkan sikap saling mempercayai dalam apa jua tindakan diambil, dua rakan niaga yang sudah mengenali sekian lama, nekad menubuhkan Yayasan Karnaen pada Mei 2018.

Sejak awal penubuhan, yayasan itu memfokus tiga aspek penting iaitu pendidikan, kesihatan dan sukan, sejajar dengan perkembangan dan kemajuan negara.

Diterajui oleh Pengasas merangkap Pengerusi Eksekutif dan Pemegang Amanah, Yayasan Karnaen, Hazizulkarnaen Hassan bersama rakannya yang juga Pengasas Bersama merangkap Pengerusi Bersama dan Pemegang Amanah, Abdul Shukur Mohd Zain, berganding bahu menjalankan amanah dan tanggungjawab terhadap yayasan.

Dianggarkan dana RM1 juta untuk merealisasikan YK9, ia adalah hasil titik peluh perniagaan yang mereka jalankan sejak mula membabitkan diri dalam bidang itu, akhirnya merealisasikan impian dan cita-cita rakan niaga itu.

Tiga aspek utama Menurut Abdul Shukur, tiga aspek penting yang menjadi fokus YK9 itu adalah selari dengan inisiatif Ketua Menteri Sarawak, Datuk Patinggi Abang Johari Tun Openg yang mahu melihat sukan dan kesihatan seimbang ke arah melahirkan modal insan (rakyat Sarawak) yang berilmu dan berpengetahuan tinggi, iaitu pendidikan.

Shukur amat meminati negeri Sarawak kerana Bumi Kenyalang mempunyai masyarakat yang peramah, berbudi bahasa, budaya unik dan memiliki banyak keistimewaan yang boleh diketengahkan ke persada antarabangsa.

“Oleh itu, amat rugi jika kita tidak memanfaatkan keunikan dan keistimewaan Sarawak dengan mengadaptasikan sukan, kesihatan dan pendidikan kepada masyarakat khususnya golongan muda di bandar mahupun kawasan luar bandar,” katanya.

Shukur memberitahu, ekoran tertarik dengan keindahan Sarawak, maka mereka memilih negeri ini sebagai negeri pilihan untuk projek perintis YK9.

Bakat anak muda Sarawak katanya mempunyai ramai anak muda berbakat dalam bidang sukan khususnya di bandar mahupun luar bandar namun kurang digilap kepakaran mereka.

Lantas dengan adanya YK9 ini, bakat golongan muda dapat dikenal pasti terutama di luar bandar menerusi peranan yang dimainkan oleh yayasan.

Justeru, YK9 juga ‘bertandang’ ke luar bandar untuk mengenal pasti kepakaran dan kebolehan anak-anak muda dalam bidang berkenaan supaya boleh diketengahkan bukan sahaja di peringkat domestik malah ke luar negara termasuk negara-negara Asean seperti Indonesia, Filipina, Brunei, Singapura dan negara-negara maju lain.

Beliau menjelaskan, matlamat YK9 ini bukan berdasar keuntungan sebaliknya tanggungjawab sosial korporat (CSR) menjadi keutamaan untuk membantu masyarakat terutama golongan kurang berkemampuan meneruskan rutin harian.

“Yayasan juga bersedia untuk membantu golongan sasar luar bandar iaitu mereka yang kurang berkemampuan termasuk wanita yang mengusahakan perniagaan kecil-kecilan. Kita bersedia membantu mereka dari segi bimbingan, nasihat serta khidmat berhubung perniagaan dan proses pemasaran produk dan sebagainya.

“Matlamat kita mahu membantu mereka (usahawan) untuk meningkatkan lagi perniagaan dengan kaedah dan pendekatan sesuai selain bersedia menghadapi cabaran berniaga,” katanya.

Sedia kerjasama Lantas, bagi merealisasikan hasrat itu, Hazizulkarnaen Hassan memberitahu, YK9 antara yayasan termuda di negeri dan negara ini, akan dan sedia berkolaborasi dengan pihak korporat lain termasuk pertubuhan bukan kerajaan (NGO) mahupun persatuan-persatuan sukan dan sebagainya.

Menurut Pengasas YK9, pihaknya berkolaborasi dengan Persatuan Sukan Papan Selaju Negeri Sarawak (SKA), AX Academy (AXIS FC) dan juga Persatuan Bola Sepak Kuching (Kuching FA).

Menurut Hazizulkarnaen, aktiviti yang dijalankan dengan kerjasama SKA merupakan aktiviti terawal YK9 sebelum menganjurkan program seterusnya dengan persatuan-persatuan lain pada masa akan datang.

Selain itu, katanya, YK9 juga dalam perancangan untuk mengadakan kerjasama dengan Persatuan Tenpin Bowling Para Negeri Sarawak (PTBPNS) khususnya dalam bidang sukan dan Persatuan Bagi Kebajikan Kanak-Kanak Terencat Akal Sarawak (PERKATA) dan Pusat Pemulihan Orang Kelainan Upaya (OKU) Samarahan bagi menganjurkan program yang memberi manfaat kepada kedua-dua pihak.

Menurutnya, sejak ditubuhkan, YK9 sudah menjalankan program CSR di luar negara seperti Kemboja dan Indonesia bagi membantu golongan yang memerlukan.

“Selain penganjuran program dalam negara, kita juga melebarkan sayap ke negara-negara luar khususnya negara ASEAN bagi melaksanakan projek CSR,” katanya.

See author's posts


GPS komited tingkatkan taraf hidup rakyat

SARATOK: Kesungguhan kerajaan Gabungan Parti Sarawak (GPS) dalam meningkatkan taraf hidup rakyat terbukti melalui perubahan lanskap pembangunan di daerah Saratok termasuk kampung dan rumah panjang yang terletak di bawah Dewan Undangan Negeri (DUN) Kalaka.

Perubahan jelas terlihat menerusi pelaksanaan pelbagai projek prasarana seperti jalan raya, jambatan, bekalan air dan elektrik sekaligus meningkatkan taraf hidup dan keselesaan penduduk di kawasan berkenaan.

Ketua Cawangan Parti Pesaka Bumiputera Bersatu (PBB) Kalaka, Kaunselor Mohamad Duri berkata usaha itu membuktikan Kerajaan Sarawak bersungguh-sungguh membela nasib rakyat terutama mereka yang tinggal di pedalaman dan luar bandar.

Menurutnya, pelaksanaan pelbagai projek pembangunan berjaya mengubah wajah DUN Kalaka seiring dengan kemajuan seperti kawasan lain di negeri ini sekali gus memperlihatkan komitmen Kerajaan Sarawak dalam membawa kemajuan kepada rakyat.

Tambah beliau, Kerajaan GPS hari ini terus komited dengan tidak lupa apa yang sudah dijanjikan   dalam rencana mengubah lanskap kampung dan memenuhi aspirasi penduduk.

“Kerajaan GPS mempunyai kekuatan tersendiri dan berani membuat perubahan demi kelangsungan perjuangannya membela nasib rakyat negeri ini.

“Pembangunan dan kestabilan yang dinikmati hari ini adalah hasil perjuangan Kerajaan Sarawak yang mempunyai struktur kuat dan berjaya meletakkan perjuangannya di landasan yang betul,” katanya semasa melakukan tinjauan pelaksanaan beberapa projek di sekitar DUN Kalaka, baru-baru ini.

Mohamad berkata Kerajaan GPS selama ini sudah terbukti bersungguh-sungguh membantu rakyat dan golongan muda dengan pelbagai program pembangunan.

“Banyak pembangunan baik dari segi infrastruktur, pendidikan, peluang pekerjaan ditambah pula dengan pelbagai jenis bantuan dan subsidi dinikmati oleh masyarakat setempat.

“Kami bertekad untuk terus berdiri teguh di belakang GPS”, ujar beliau.

Justeru katanya, segala yang dirancang memerlukan kerjasama daripada masyarakat.

“Saya menagih penglibatan dan sokongan semua. Percayalah, segala perkara yang disusun atur kerajaan akan memberi kemudahan serta keselesaan bersama.

“Bersamalah kita mensyukuri pembangunan yang dibawa. Sesungguhnya Kerajaan Sarawak khususnya di bawah pentadbiran GPS pimpinan Ketua Menteri Abang Johari Tun Openg komited untuk melonjakan kawasan luar bandar,” tegasnya.

Oleh Adi Safarman

See author's posts


Edward Luwak letak jawatan

KUCHING: Bekas pengerusi Parti Tindakan Demokratik (DAP) Cawangan Serian, Edward Andrew Luwak meletak jawatan berikutan tiada kesefahaman dengan parti.

Ketika dihubungi Utusan Sarawak, Edward berkata, beliau akan berehat buat seketika sebelum membuat keputusan mengenai masa depan beliau.

Edward memberitahu keputusan keluar parti telah dihantar kepada Setiausaha Agung pada 22 Jun lalu dan membuat satu salinan kepada pengerusi DAP Sarawak, Chong Chieng Jen.

Edward yang nampak kecewa berkata, terdapat perbezaan pendapat di antara beliau dengan pimpinan parti.

Namun, Edward enggan memberitahu lanjut berkenaan perbezaan tersebut sebaliknya memberitahu mengambil masa yang panjang untuk membuat keputusan meletak jawatan.

Beliau menyertai DAP pada Julai 2011 dan membangkitkan Cawangan Serian yang sekian lama tidak aktif.

Edward yang berkecimpung sepenuh masa dalam politik bertanding dalam tiga pilihan raya sebelum ini dan tewas.

Beliau berharap akan sentiasa sihat supaya beliau dapat berkhidmat kepada rakyat sambil memberi jaminan bahawa beliau akan terus menyuarakan masalah rakyat.

Edward berkata, Serian masih memerlukan pembangunan infrastruktur dan kemudahan awam serta perkhidmatan agensi kerajaan.

Manakala, Chong yang dihubungi berkata, beliau akan membuat satu kenyataan kelak.

See author's posts


Malaysia diunjur catat peningkatan KDNK

KUALA LUMPUR: Ekonomi Malaysia dijangka pulih beransur-ansur daripada impak pandemik Covid-19 dengan pertumbuhan keluaran dalam negara kasar (KDNK) sebenar berada pada 3.1 peratus pada 2021 dan diunjur meningkat kepada kira-kira 5.75 peratus pada 2022, demikian menurut dapatan awal daripada pasukan Tabung Kewangan Antarabangsa (IMF).

Pasukan itu yang diterajui oleh Lamin Leigh, melaporkan bahawa pertumbuhan akan disokong oleh program pelancaran vaksin yang memberangsangkan oleh kerajaan dan pelaksanaan pantas langkah-langkah sokongan dasar ekonomi.

“Penurunan ekonomi yang lebih teruk (pada 2021) berjaya dielakkan hasil daripada respons dasar pandemik yang pantas, mantap dan pelbagai hala yang disasarkan untuk menyokong isi rumah dan perniagaan yang terkesan akibat pandemik.

“Pertumbuhan pada 2022 diunjurkan pada kira-kira 5.75 peratus, dipacu oleh permintaan terpendam domestik dan permintaan luaran yang terus kukuh,” katanya dalam satu kenyataan hari ini.

Leigh berkata krisis pandemik boleh meninggalkan implikasi berlarutan dalam tempoh jangka sederhana hingga jangka panjang, sambil menambah pemulihan dijangka tidak sekata, dengan pengeluaran masih berada jauh di bawah paras potensinya.

Beliau berkata pasukannya mengesyorkan sokongan fiskal bersasar tambahan kepada segmen ekonomi rentan dan yang terjejas teruk dan pelaburan produktif.

“Dalam tempoh terdekat ini, dasar fiskal perlu terus tangkas dan bersasar, dengan fokus untuk terus menyokong pemulihan, meminimumkan kesan ekonomi,  melindungi segmen penduduk yang rentan dan meningkatkan pelaburan produktif sejajar dengan keutamaan perbelanjaan kerajaan.

“Strategi pengukuhan yang boleh diyakini, mesra pertumbuhan dan disampaikan dengan jelas perlu dilaksanakan sebaik sahaja pemulihan bertapak kukuh untuk membina semula penampan fiskal, memelihara kemampanan fiskal dan mengurangkan risiko fiskal, disokong oleh amalan tadbir urus fiskal yang mantap,” katanya.

Dapatan itu juga memuktamadkan bahawa pendirian dasar monetari yang akomodatif adalah wajar dan langkah-langkah sokongan sektor kewangan perlu lebih bersasar ketika pemulihan semakin kukuh.

“Dasar pembaharuan berstruktur, bersasar dan diselaraskan boleh membantu menangani cabaran struktur, mengehadkan impak ekonomi, meningkatkan produktiviti dan menangani ketaksamaan serta memenuhi aspirasi ‘Keluarga Malaysia Makmur, Inklusif, Mampan’,” jelasnya.

IMF berkata pandangan dapatan itu tidak semestinya mewakili pandangan lembaga eksekutifnya.

Satu laporan berasaskan dapatan awal itu akan disediakan oleh pasukan tersebut dan dijangka dibentangkan kepada lembaga eksekutif pada April 2022.  – Bernama

See author's posts


Berhati-hati beli tiket penerbangan

KUCHING: Kementerian PengangkutanSarawak (MOTS) memandang serius dan secara konsisten memantau jadual penerbangan dan kekerapan datang ke Sarawak seiring dengan keputusan daripada Jabatan Pengurusan Bencana Negeri (JPBN).

Menteri Pengangkutan, Datuk Lee Kim Shin (gambar) berkata, kementerian terbabit turut bekerjasama dengan beberapa agensi untuk memastikan syarikat penerbangan mematuhi sepenuhnya keputusan yang dibuat oleh JPBN bagi mengurangkan penularan Covid-19 di Sarawak.

“JPBN telah memutuskan bahawa jadual penerbangan dan kekerapan dari luar datang ke Sarawak untuk setiap syarikat penerbangan sejak 1 Oktober lalu.

“Oleh itu, kami ingin menasihati orang ramai agar lebih berhati-hati sebelum membeli sebarang tiket penerbangan.

“Mereka hanya boleh membeli tiket berdasarkan jadual dan kekerapan penerbangan yang diluluskan oleh JPBN untuk mengelakkan kerumitan dan kesulitan yang tidak perlu bagi mereka.

“Keputusan JPBN dalam menyetujui kekerapan penerbangan ke Sarawak dibuat setelah mempertimbangkan pelbagai faktor iaitu keadaan Covid-19 yang membimbangkan di negeri lain di Malaysia, jumlah pusat dan bilik kuarantin yang terdapat di negeri ini, keperluan untuk memudahkan pergerakan barang dan orang, keupayaan perubatan dan barisan hadapan dalam menangani ujian saringan dan keperluan untuk melindungi rakyat kita dari Covid-19 di Sarawak,” katanya dalam kenyataan mediadi sini, semalam.

Lee berkata, pihaknya telah menerima aduan dari beberapa penumpang bahawa syarikat penerbangan menerima tempahan mereka dan tambang mereka dibayar dengan sewajarnya tetapi penerbangan merekadibatalkan.

Katanya, syarikat penerbangan tersebut tidak mengembalikan wang pelanggan, sebaliknya hanya mengekalkan jumlahnyasebagai kredit.

“Kami ingin mengingatkan semua syarikat penerbangan untuk mengikuti jadual penerbangan dan kekerapan yang diluluskan oleh JPBN ke Sarawak ketika mempromosikan serta menjual tiket udara kepadaorang ramai.

“Dalam hal ini, penumpang perlu dibayar balik tambang tiket penerbangan mereka sama ada secara tunai atau kredit terus ke akaun bank mereka kerana penerbangan yang dibatalkan oleh syarikat penerbangan kerana ia tidak disenaraikan yang diluluskan oleh JPBN,” jelasnya.

Jelasnya, kementeriannya telah berkomunikasi dengan Kementerian Pengangkutan,Kuala Lumpur mengenai perkara berkenaan.

“Kerjasama daripada semua syarikat penerbangan untuk memanfaatkan sepenuhnya penggunaan aerobridge di semua lapangan terbang Sarawak.“Masalah ini telah menimbulkan ketidakselesaan dan masalah keselamatan kepada penumpang terutama warga tua, kanak-kanak kecil dan orang-orang berkeperluan khas.

“Kita berharap syarikat penerbangan peka terhadap keperluan penumpang ini di negeri ini, lebih-lebih lagi pada musim hujan ini,” ujarnya

Oleh JEAKQLEYN YACHO

See author's posts


OPR dijangka boleh terus kekal pada kadar 2.75 peratus – Rafizi

PUTRAJAYA: Kadar dasar semalaman (OPR) boleh terus kekal pada paras 2.75 peratus sekiranya kadar inflasi di negara ini terus mereda pada bulan-bulan akan datang, kata Menteri Ekonomi Rafizi Ramli.

Beliau berkata, kadar inflasi pada Disember 2022 mereda kepada 3.8 peratus berbanding 4.0 peratus pada November 2022 seperti yang diumumkan Jabatan Perangkaan Malaysia pada Jumaat lepas.

Rafizi berkata antara faktor yang memacu inflasi di pasaran tempatan, sebahagian besarnya disumbangkan oleh harga makanan.

“Jika OPR pada paras 2.75 peratus dan kadar inflasi terus mereda pada Januari dan Februari ini, itu akan menunjukkan OPR boleh kekal pada 2.75 peratus,” katanya pada sidang media di sini hari ini bagi mengulas mengenai hubung kait antara kenaikan OPR dalam menangani kenaikan inflasi.

Secara teorinya, kata beliau, Bank Negara (BNM) akan menggunakan dasar monetari iaitu menerusi OPR untuk mengekang tekanan kenaikan inflasi di pasaran tempatan.

“Apabila inflasi meningkat lebih cepat, kemudiannya anda mahu mengehadkan permintaan, jadi caranya adalah dengan menaikkan OPR.

“Perkara ini memerlukan banyak usaha. Kita masih boleh mengurangkan inflasi di samping mengekalkan OPR. Sekiranya kita lebih peka dengan harga, kita diharap boleh mengekalkan OPR pada paras semasa yang dimahukan rakyat,” katanya.

Pada 19 Januari lepas, BNM menerusi Jawatankuasa Dasar Monetari membuat keputusan untuk mengekalkan OPR pada paras 2.75 peratus selepas empat kenaikan secara berturut-turut.

Kenaikan OPR empat kali berturut-turut sejak tahun lepas bermula Mei, Julai, September dan November dengan masing-masing meningkat sebanyak 25 mata asas kepada 2.75 peratus berbanding paras rekod terendah 1.75 peratus sebelumnya.

Rafizi berkata kadar inflasi di negara ini dilihat semakin reda dan ia memberi petanda baik dalam usaha mengawalnya untuk kembali ke paras normal sebelum ini iaitu sekitar lebih dua peratus.

Menurutnya kadar inflasi pada tahun lepas dilihat memuncak pada Ogos dan September dengan masing-masing berada pada paras 4.7 peratus dan 4.5 peratus.

“Graf dilihat menurun dan itu satu petanda baik. Kita berharap ia akan beransur ke paras inflasi yang lebih normal iaitu paras sebelumnya sekitar lebih dua peratus,” katanya. – Bernama

See author's posts


Singapura mula solat Jumaat

SINGAPURA: Masjid di Singapura akan menyambung semula solat Jumaat dan solat berjemaah setiap hari mulai 26 Jun, dengan maksimum 50 jemaah setiap sesi di setiap masjid.Dalam laman webnya, Majlis Ugama Islam Singapura (MUIS) memaklumkan pihaknya akan terus mengambil pendekatan berhati-hati untuk memastikan masjid-masjid kekal selamat dan mematuhi sepenuhnya garis panduan nasional.

Menurut MUIS, bagi membolehkan lebih ramai jemaah menunaikan solat Jumaat, dua sesi setengah jam akan diadakan setiap Jumaat, dengan selang 30 minit rehat di antara kedua-dua sesi untuk memastikan pengurusan orang ramai yang selamat.Khutbah dan solat akan dipendekkan kepada maksimum 20 minit, katanya.

Selain solat Jumaat dan solat berjemaah setiap hari, MUIS memaklumkan ibadah secara bersendirian di luar sesi solat berjemaah akan terus dibolehkan, namun tertakluk juga kepada had 50 orang pada satu-satu masa.Menurut MUIS, pihaknya telah membangunkan sistem penempahan solat di masjid dalam talian untuk menguruskan permintaan selain memastikan pelaksanaan teratur solat berjemaah.Sistem berkenaan membolehkan tempahan ruang solat tersedia untuk solat berjemaah setiap hari dan Jumaat, jelasnya.Bagi membolehkan lebih ramai jemaah menunaikan solat Jumaat mereka, sistem itu akan mengehadkan jumlah tempahan yang dapat dilakukan oleh individu untuk solat Jumaat hanya untuk satu tempahan dalam jangka waktu tiga minggu.Singapura memasuki Fasa Kedua pembukaan semula pada 19 Jun dengan pelonggaran sekatan yang dikenakan untuk mengekang penyebaran Covid-19.- Bernama

See author's posts


PM Anwar mula tugas secara rasmi di Perdana Putra

PUTRAJAYA: Perdana Menteri Datuk Seri Anwar Ibrahim hari ini memulakan tugas secara rasmi di Perdana Putra di sini.

Ketibaan Anwar di blok utama Bangunan Perdana Putra yang menempatkan Pejabat Perdana Menteri kira-kira 9.55 pagi disambut Ketua Setiausaha Negara Tan Sri Mohd Zuki Ali.

Turut hadir Ketua Pengarah Perkhidmatan Awam Datuk Seri Mohd Shafiq Abdullah, Peguam Negara Tan Sri Idrus Harun, Ketua Polis Negara Tan Sri Acryl Sani Abdullah Sani dan Panglima Tentera Darat Jen Tan Sri Zamrose Mohd Zain.

Anwar yang mengenakan baju Melayu lengkap bersamping kemudian mengimbas kad perakam waktu di pejabatnya di Aras 5 bangunan berkenaan.

Ahli Parlimen Tambun itu kemudian mengaminkan doa yang dipimpin Pegawai Integriti Jabatan Perdana Menteri (JPM) Muhd Redza Ahmad sebelum menandatangani Buku Selamat Datang.

Terdahulu, Anwar sempat melambai tangan ke arah pengamal media yang ‘berkampung’ di luar pekarangan Perdana Putra menunggu ketibaan beliau untuk memasuki Pejabat Perdana Menteri.

Beliau turut beramah mesra dengan penjawat awam yang menunggu ketibaan beliau di lobi Perdana Putra.

Anwar, 75, mengangkat sumpah sebagai Perdana Menteri ke-10 di hadapan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah semalam.

Pada sidang media sulungnya sebagai Perdana Menteri, Anwar menegaskan Kerajaan Perpaduan yang dibentuk dengan penyertaan beberapa parti akan memastikan kestabilan negara dan ekonomi serta menjunjung semangat Perlembagaan Persekutuan.

Beliau berkata, tiga komponen terbesar yang membentuk kerajaan perpaduan adalah Pakatan Harapan (PH), Barisan Nasional (BN) dan Gabungan Parti Sarawak (GPS). – Bernama

See author's posts


Kedai berkaitan PdPR dibenar beroperasi?

KUANTAN: Kementerian Perdagangan Dalam Negeri dan Hal Ehwal Pengguna (KPDNHEP) berpandangan premis menjual barangan berkaitan aktiviti Pengajaran dan Pembelajaran di Rumah (PdPR) wajar dibenarkan beroperasi dalam tempoh sekatan pergerakan penuh.

Timbalan Menterinya Datuk Rosol Wahid berkata, cadangan itu yang akan dikemukakan kepada Majlis Keselamatan Negara dalam masa terdekat, adalah susulan aduan ibu bapa tentang kesukaran mendapatkan alat tulis dan alatan lain untuk anak mereka menyiapkan tugasan sekolah.

“Kita sedar ada yang tidak mempunyai mesin pencetak di rumah atau kehabisan dakwat yang akhirnya menyukarkan anak-anak menyiapkan tugasan mereka,” katanya kepada pemberita selepas mengadakan lawatan ke kedai D’Mart Felda Bukit Goh di sini semalam.

Mengulas perkembangan lain, Rosol berkata isu harga minyak masak botol bagi tiga dan lima kilogram, dijangka selesai dalam masa terdekat susulan perbincangan KPDNHEP dengan Kementerian Perusahaan Perladangan dan Komoditi serta Kementerian Kewangan, Rabu lepas.

“… ada perkara positif yang akan diumumkan sama ada oleh Menteri KPDNHEP atau Menteri Kewangan dalam masa terdekat,” katanya.

Ditanya mengenai kenaikan harga sayur pula, beliau berkata pelaksanaan Perintah Kawalan Pergerakan Diperketatkan di beberapa kawasan di Cameron Highlands dari 14 hingga 27 Jun ini tidak sepatutnya mencetuskan kenaikan harga kerana sektor tersebut terus dibenarkan beroperasi.

Sehubungan itu, beliau meminta pengguna yang berdepan masalah kenaikan harga sayur secara mendadak agar membuat aduan kepada KPDNHEP bagi membolehkan pihaknya melaksanakan siasatan dan tindakan segera. – Bernama

See author's posts


“Gara-gara berita palsu?”

ADUM LIU

MIRI: Pejabat Pusat Khidmat Parti Bersatu Rakyat Sarawak (SUPP) Senadin dikejutkan lebih 100 orang ramai hingga terpaksa menggunakan perkhimatan polis dan RELA untuk meredakan keadaan di sini pagi semalam.

Menteri Pengangkutan Datuk Lee Kim Shin ketika dihubungi, berkata terdapat lebih 100 orang ramai datang dari Tudan, Permyjaya dan Pujut telah bergumpul di sekitar pejabat itu untuk dapatkan bantuan bekalan makanan.

Lee yang juga Pengerusi SUPP Cawangan Senadin berkata, bekalan bantuan makanan telah ditempatkan di pusat khidmat untuk diedarkan kepada sekitar 18 kampung dan rumah panjang melalui ketua kampung dan Jawatankuasa Kemajuan Keselamatan Kampung (JKKK) kawasan Senadin.

Difahamkan bahawa sekumpulan orang ramai tergesa-gesa telah berkumpul di hadapan bangunan itu setelah menyaksikan lori dan petugas pemunggahan dan pengambilan bekalan bantuan tersebut.

“Pusat Khidmat SUPP Senadin sentiasa membantu penduduk di kawasan kita, bantuan adalah diutamakan kepada yang benar layak memerlukan dan kurang bernasib baik, dan baru-baru ini kami telah menerima arahan daripada Kerajaan Sarawak untuk membuat persediaan tentang bantuan bekalan makanan.

“Kami telah meminta ketua kampung dan pemimpin masyarakat untuk mengumpul dan menghantar senarai nama penduduk kampung di bawah kumpulan B40 yang memerlukan bantuan ini,” jelasnya.

Sehubungan itu, dipahamkan bahawa Pusat Khidmat Senadin tidak pernah meminta penduduk kampung datang secara peribadi untuk mendapatkan bantuan mereka. “Kejadian seperti ini, pasti terdapat seseorang yang menyampaikan berita palsu kepada mereka untuk datang ke sini,” katanya lagi.

Lee yang juga merangkap Ahli Dewan Undangan Negeri (ADUN Senadin) menambah, sebelum ini telah minta izin daripada Jabatan Kebajikan Masyarakat (JKM) untuk membiayai bantuan makanan yang disumbangkan oleh rakyat di sini kerana jabatan itu tidak mempunyai tenaga kerja yang mencukupi.

“Saya ingin mendesak para penerima untuk bersabar dan tidak terpengaruh dengan sebarang mesej yang tidak disahkan yang telah menjadi kenyataan dalam media sosial,” tambah Lee.

See author's posts


Kedudukan strategik nadi penghubung daerah Lawas

LAWAS: Kedudukan strategik Lawas yang berjiran dengan negara Brunei, Indonesia di Kalimantan, negeri Sabah dan Wilayah Persekutuan Labuan memberi kelebihan semula jadi untuk menerokai pasaran luar negara sekali gus mentransformasikan daerah Lawas sebagai nadi penghubung dengan kawasan lain di Sarawak menjelang 2030.

Timbalan Premier Sarawak Datuk Amar Awang Tengah Ali Hasan menjelaskan, antara projek yang akan dilaksanakan bermula tahun ini melibatkan Lebuhraya Pesisir Utara (coastal highway), Jambatan Batang Lawas, lapangan terbang baharu dan lain-lain.

Menteri Sumber Asli dan Pembangunan Bandar II dan Menteri Perdagangan Antarabangsa, Industri dan Pelaburan Sarawak itu turut memberi penerangan ringkas tentang daerah Lawas yang suatu ketika dahulu sebuah bandar kecil yang terasing.

Memandangkan Majlis Daerah Lawas (MDL) yang pada ketika itu di bawah pengurusan Henry Sum Agong selaku Setiausaha MDL berjaya meletakkan Lawas dalam peta negeri dan nasional melalui kejayaan menjadi johan kebersihan peringkat negeri dan kebangsaan sebanyak tiga kali.

Daerah Lawas kini terus berkembang dengan menawarkan banyak produk pelancongan daripada tanah tinggi Bakelalan, keindahan alam semulajadi didarat dengan berbagai spesis tumbuhan dan haiwan yang unik.

Manakala, Lawas turut dianugerahkan dengan keindahan laut di kawasan pesisir bermula daripada Kuala Lawas ke Punang hingga ke Awat-awat.

Kepelbagaian kaum turut mencorakkan Lawas sebagai sebuah daerah yang harmoni dengan adanya masyarakat Melayu Brunei, Lun Bawang, Tagal, cina dan sedikit kaum Iban.

Lawas dan Limbang turut menjadi pusat ternakan kerbau yang utama di Sarawak dan bakal menjadi pusat pengeluaran keju daripada susu kerbau.

Manakala, program pembangunan turut rancak dirangcang dan akan dilaksanakan khususnya projek baru yang diluluskan Premier pada November lalu iaitu Pelabuhan Laut Dalam di Pulau Sari.

Awang Tengah menyatakan demikian pada majlis makan malam meraikan rombongan dari Dewan Bandaraya Kuching Utara (DBKU) sempena Bengkel Retreat Perancangan Strategik 2023 di Lawas baru-baru ini.

Turut hadir, Ahli Parlimen Lawas Dato Henry Sum Agong, Datuk Bandar DBKU Datu Junaidi Reduan, Pengarah DBKU Mohamed Khaidir Abang, Pengarah NRDA Datu Ubaidillah Latip, Residen Bahagian Limbang Yunus Tambi, Pegawai Daerah Lawas Ladin Atok dan penolong-penolong pengarah DBKU.

Oleh ADENG EDRUS

See author's posts


Bekalan barang basah di Bintulu cukup

BINTULU: Bekalan barang basah dan sayuran didapati mencukupi untuk keperluan di Bintulu.

Menurut Ketua Penguat kuasa Kementerian Perdagangan Dalam Negeri dan Hal Ehwal Pengguna (KPDNHEP) Cawangan Bintulu, Nazari Hassan keperluan itu dapati mencukupi dalam satu Pemeriksaan Khas Pematuhan Perintah Kawalan Pergerakan Bersyarat di Pasar Basah Sebiew di sini semalam.

Katanya, semasa pemeriksaan dijalankan peniaga juga mempamerkan tanda harga dengan jelas.

Dalam pada itu, jelasnya pihak Jawatankuasa Pasar Basah Sebiew turut menyediakan hand sanitizer, alat pengesan suhu badan dan buku pelawat.

Selain itu, pekerja juga didapati memakai penutup hidung dan mulut semasa bekerja di gerai serta mengamal jarak sosial dan hanya 20 orang dibenarkan masuk dalam satu-satu masa.

See author's posts


MOTAC gesa penggiat industri inap desa mohon insentif

KUCHING: Kementerian Pelancongan, Kesenian dan Kebudayaan atau Kementerian Pelancongan, Seni dan Budaya Malaysia (MOTAC) menggesa penggiat industri inap desa memohon insentif yang ditawarkan.

Menterinya, Datuk Abdul Karim Rahman Hamzah berkata tawaran dari kementerian persekutuan atau di peringkat negeri itu juga layak dinikmati oleh penggiat industri inap desa yang bergerak sendiri membuka rumah mereka untuk tujuan tersebut.

“Mereka boleh datang ke kementerian untuk melihat di mana insentif atau bantuan yang boleh dikongsi bersama mereka untuk mereka bergerak maju lagi (perniagaan inap desa),” katanya.

Abdul Karim berkata demikian dalam sidang media selepas pelancaran Kempen Sia Sitok Sarawak 2020 disebuah hotel terkemuka semalam.

Insentif berkenaan ditawarkan kata Abdul Karim bagi membantu dan memberi galakan kepada usahawan tempatan untuk belajar memulakan dan memperkembangkan perniagaan inap desa setempat.

“Kita memang menggalakkan kerana hotel-hotel besar memang tidak akan buka di kawasan pendalaman,” ujarnya.

Abdul Karim mengakui tren rakyat tempatan yang mendiami di sekitar kawasan peranginan atau pantai membuka inap desa semakin rancak kerana mereka melihat terdapat anjakan dalam industri tersebut seperti di Telok Melano dan sebagainya.

Malah, Abdul Karim menambah apabila promosi tempat percutian tempatan dijalankan ramai yang ingin pergi ke pedalaman untuk menikmati keindahan dan ia tentu sekali membantu menghidupkan industri inap desa.

Disoal mengenai sama ada kolam renang di hotel-hotel terkemuka dibuka atau tidak, Abdul Karim memberitahu syarat itu masih tertakluk kepada standard operasi prosedur (SOP) Kementerian Kesihatan Malaysia (KKM).

“(Kolam renang) masih lagi belum di buka, makanan secara buffet pun (belum dibuka),” jelasnya ia adalah sebagai langkah berjaga-jaga dan pematuhan SOP yang ditetapkan untuk usaha memerangi pandemik Covid-19 yang belum selesai.

Oleh Diyana Samsuddin

See author's posts


Ukai Covid-19, tang mudah berampit

NADAI orang nyakal penemu ti madah pengamu kitai mensia sigi serebak enggau dunya nyadi.

Iya mega tau dikumbai kitai sebengkah penyakit ti nadai tipang, nadai sakang sereta mudah berampit baka Covid-19 ti balat ngerekai kemaya hari tu.

Taja pia penyakit tu engka ulih gerai laban iya ukai penyakit tubuh, tang penyakit datai ari runding. Tu bansa penyakit nadai igi. Iya mega berupai udah ngenataika mayuh penyai ngagai pengidup mensia.

Taja iya ulih gerai, penyakit tu tusah deka dipunaska lalu udah ditemu nyadi penekul pengelantang pengidup ari jeman mensia nyentukka dunya moden, dunya global nadai entara, nadai sempadan baka diatu.

Ambika banding, sida di menua Teritis Ai Manis kelia, bala sida Apai Keling, sebedau sida pindah ke Panggau Libau pechah pendiau laban sama amu pengaruh, sama enggau bebagi enggau pangan diri, enggau bebagi enggau diri menyadi. Nya meh pun sida Apai Keling mindah lalu ngaga rumah sida di Panggau Libau Lendat Dibiau Takang Isang, Merawa Lama Munyi Ke Berimba Bung Nebang, Tuchung Engkeraji Padi Baka Api Mauu Ngerendang. Bala sida Tutung Lemandau Gendang, bala sida Ngelai Pengandai Besai Sebisa Gamang, Ngelai Aka Tuai Sida Kumang pindah ke Gelung Batu Nakung Ngingit Ngungung Tekang Gemalang. Sida Apai Sabit Bekait pindah ke Tisi Langit Ngilah Remang. Pechah pendiau nya beduduk ari pengamu mensia. Amu dataika enggai bedua pengaruh enggau pangan diri, enggau diri menyadi.

SEMAMPAI ORANG BELAYA

Reti nya ulah amu ngelui sempadan pupu raban bansa, ngelui semua entara, enda ngira iya selangkuh tubuh tauka physiological sereta mega rama. Pengamu endang dikembuan semua mensia, semua pupu raban bansa idup di dunya enda ngira tuai biak, indu lelaki, chelum chura kulit, burak, kuning, enda ngira asal asal, jaku, enda ngira sapa-sapa.

Ari pengamu meh dunya tu semampai bisi orang belaya berebutka reta tengkira, berebutka kuasa megai menua, berebutka pengeraja, berebutka tanah, berebut deka ngempu dunya. Bisi mega berebutka kasih sayau indu enggau lelaki, kasih sayau apai indai, anak enggau kaban belayan. Agi mega bisi orang berebutka pemakai, tanah buah, berebutka rimba, pulau galau, rampa pemakai menua, berebutka sungai, bukit, kampung jerung, temuda, enggau pengerang. Semua tu beduduk ari pengamu mensia.

Uji kitai nikal baru betatika nama kebuah tau nyadi Perang Dunya Kesatu enggau Perang Dunya Kedua. Nya endang sigi nadai utai bukai tang laban tuai maya nya deka nalukka menua bukai ngena jalai perang.

Tau dikumbai laban amu kuasa, amu menua, amu pengeraja, amu reta tengkira. Laban siti menua nya mujur nalukka sebengkah menua bukai tentu iya ulih ngerampas mimit pengeraja menua nya. Perang Teluk tauka Gulf War ambika banding mega nyadi bepun ari pengamu mensia mega deka nguasa menua Timur Tengah, kelebih agi menua ti bisi pengaya minyak, laban minya nya mega berega lalu nyadika kuasa bejalaika entuka, kapal, bilun enggau semua rengka bejalai ba jalai alun, ba langit, ba tasik, mekal karan ngagai semua rumah, semua pendiau, semua opis, semua gudang di dunya tu.

Nadai meh Saddam Hussein nyangka Presiden Amerika George Bush kempang nyerang sereta ngalahka iya ba Baghdad. Nama meh kebuah Amerika merang bala sida di Afghanistan? Nama kebuah sida Tambi belaya di menua India enggau Pakistan? Semua tu endang bepun ari amu kuasa, amu deka megai dunya, rangka reta tengkira.

BELA MERINSA MAGANG

Nya alai endang amat tusah kitai mensia deka ngerarika diri, nyeliah ari pengamu. Tau dikumbai tu endang serentak enggau dunya nyadi. Dalam ensera kitai Iban, kelimpah ari bala sida ti belaya lalu bepechah pendiau bepun ari pengamu pengaruh munyi ti udah disebut aku dulu tadi, bala sida ti beserang, bekayau pangan diri pan endang tegal deka naluk menua, ngambi reta tengkira, ngambi tanah, ngambi buah, ngambi perapasan.

Dalam taun 1941 lebuh Jipun datai di Sarawak sereta lalu merintah menua kitai tu, dia kitai mega mayuh ninga cherita pemerinsa bala orang di Sarawak maya nya. Ukai mina bala menyadi kitai bansa China aja ti balat kena tinggang penusah, tang semua mensia mayuh rayat di menua tu sama bela merinsa magang. Bala orang putih, bala sida sedadu Australia ti kena jil Jipun di Batu Lintang di Kuching ditu – sekeda sida tu agi idup sereta udah bisi datai nikal ke Sarawak apin lama – endang meruan ingatka pemerinsa sida dikereja Jipun ba kem alai sida ditan maya perintah Jipun di Sarawak (1941-1945). Tu meh empas pangka pengamu menua Jipun maya nya.

Ukai mensia aja ti amu; jelu mega ngembuan pengamu tang pengamu bala jelu dalam ensera orang tuai dulu menya endang kena nyeremin, ambika nyadi pengayan kena manding ulah enggau pengamu kitai mensia.

Nitih siti cherita orang tuai kelia bisi sekali bala jelu nubai. Sida bulih amat. Tubai nya betuaika Badak. Laban iya nyadi tuai, bala sida bukai nadai mantah jaku Badak ke madah pedua nitih pemesai tubuh. Mina tudah Pelanduk aja ke bejaku, tang lalu diperak Babi. Nya ngayanka sida nadai berundingka budi Pelanduk seduai Tekura ke udah ngibun salai sida lalu munuh Antu Raya. Tang ba pengujung ensera nya, sida bukai rugi magang laban untung sida dibai Pelanduk seduai Tekura magang. Sida alah laban pemintar jelu dua iku nya ke udah pedis ati ditipu sida. Reti pusin ensera tu ngajar kitai mensia, ngajar bala nembiak, bala pemacha pasal pengawa ti jai baka amu nya deka mai penyai, mai pengerugi, lalu bisi tipak ti enda manah.

SELIAH DIRI ARI PENGERANGKA

Ajar dalam bup tu tau bendar pulaika lalau nembiak sekula ti benung belajar, awak pulai ka pemanah ati, pengelurus runding, pemanah pengawa dalam sekula, lalu ngasika ajar pengajar enggau semua orang ke besai tuai sereta bebasaka diri sama bela, sama serambau.

Kitai nembiak bansa Iban endang dilalau, diajar, ditangkan kenyau ari mit ulih apai indai kitai awakka nyeliah diri ari pengerangka, ari pengamu. Enti bisi lauk enda tau enda ngalauka pangan, ngalauka diri menyadi, enda tau nengali. Nya alai tu meh kebuah dulu menya lebuh ikan, jelu kampung ari mayuh, enti bulih nyala, bulih nubai, bulih ngasu beburu, orang rumah panjai endang semampai bebagi, bedua enggau pangan diri, enggau bala diri serumah. Diatu agi ga bisi bebagi tang jarang agi baka menya. Dataika niki buah baka rian, pakan, kemayau, keranji enggau sekeda buah bukai, orang kelia endang sama bebai diri serumah taja pan buah nya ukai dempu semua. Pengawa niki buah bebai diri serumah tu agi ga bisi dikemeranka diatu tang udah bisi kurang agi. Enda ga kitai ulih ngutuk laban semua nya tau pulai ngagai mata duit magang ti mega ngujungka mensia semakin majak amu. Kitai di rumah panjai pan sama udah nelan igi penyakit amu mega.

Bisi bup ensera agi bisi mega nyerita pasal jelu amu tang tuju ke bendar nya endang kena ngajar, ngelalau bala nembiak enggau bala apai indai awakka nyeliah diri ari pengamu.

Tu bepun ari cherita indai tuai Iban siku ti ngerami ikan ngena garam ba sebuah langkau umai. Benung iya kiruh ngerami ikan, dia deh bisi siku mayau kuring sereta jai gamal ari langkau orang bukai enda entu jauh ari umai indai tuai nya. Tang laban tudah tuai ngeringak nunga mua ngagai dapur melakang mua pintu, ka tambah pending ke numbas pengelansik, nya alai iya nadai meda mayau nya niki tangga langkau iya.

Lebuh indai tuai nya benung kiruh, mayau kuring nya lalu merejuk ngerampas sereta lalu rari manggum siku ikan indai tuai nya tadi. Laban mayau ti laju belanda, nadai meh jalai indai tuai nya ulih ikan nya pulai.

Mayau nya enda lalu terus nabanka ikan panggum iya ngagai langkau asal diri iya empu laban iya nangika bebagi enggau mayau bukai ti bisi dua tiga iku dia. Laban empa pengamu iya endang keran deka nengali makai ikan nya. Udah nya, mayau nya lalu meraka siti sungai enda besai ngena siti batang ti numbas pemesai nyengkar sungai nya nyadika titi iya.

“Lebuh mayau kuring nya begadai gadai niti batang dia iya tepedaka siku mayau chelum ti besai ari iya empu ba baruh iya, manggum ikan besai ari ti dipanggum iya.

“Sereta tepedaka mayau chelum nya, mayau kuring lalu berunding deka ngerampas ikan ti dipanggum mayau chelum, laban ikan nya berupai besai agi ari ti dipanggum iya empu,” ku sida niang ini menya lebuh nusui ensera nya.

Lebuh mayau kuring nya ngetu, mayau chelum nya pan ngetu ga peda iya. Benung mayau chelum nya jenuh, dia mayau ari atas batang nya lalu terejun laban deka nerekam ikan panggum mayau chelum, ku sambung cherita tu.

Mayau kuring pan lalu terengkah ba lubuk baruh titi nya tadi ti ngujungka iya mimit da agi deka lemas laban endang enda nemu nyemerai. Iya ga endang sigi takutka ai. Ikan panggum iya lalu tebelengka ari mulut sereta nadai temu tunga, laban ikan nya endang lalu ditaban ai rarat kili, nyangka lalu tengelam.

Mimit da agi tudah tuai deka bebadi nyawa laban enda nemu nyemerai, iya ga ikan pan lesap nadai temu penunga. Mayau chelum ti deka direkak iya tadi pan nadai temu. Dini nya bisi temu, laban nya ga ayuk iya empu ti dipeda iya ba baruh lubuk baru batang. Keruan enda mayau, keruan enda palui, keruan amu. Upah amu, tudah tuai mina nilat mulut diri ti udah manggum ikan. Udah asa ati meh tudah tuai beduduk ari pengamu. Perut nyau engkeriuk lapar lalu ngujungka iya pulai ngagai langkau sida empu lalu kiau-kiau minta utai dempa ari orang bempu iya. Dia orang nya lalu meri sida asi champur enggau sedak pala pusu. Iya pan bekunsi enggau bala mayau bukai dia. Asa meh ati deka nengali makai ikan tang laban amu sereta palui, bau ikan pan nadai agi.

Beduduk ari pengamu, mayau nya balat asa ati. Baka nya mega kitai mensia; udah diberi lengan agi minta pah; udah diberi pah, agi minta tubuh bukai. Pengamu tau nyadi siti penggian, siti penyakit. Chukup pedis deka ditipang.

Bepun ari pengamu, mayuh penusah enggau penanggul bukai sereta penyai udah ditemu nyadi kelimpah ari perang enggau laya munyi ti udah dikenang aku tadi.

Oleh TELESA EMPERAN

See author's posts


Stadium Nasional Bukit Jalil ‘ceria’ kembali

SELEPAS edisi 2020 dibatalkan susulan ketidaktentuan pandemik Covid-19, kemuncak saingan Piala Malaysia kembali menemui peminat dengan pertembungan final antara Kuala Lumpur (KL) City FC dan Johor Darul Ta’zim (JDT), malam tadi.

Sepak mula perlawanan akhir ulang tahun ke-100 Piala Malaysia itu di Stadium Nasional Bukit Jalil, di sini, pada 9 malam.

Setakat pukul 5 petang di perkarangan stadium, suasana beransur meriah dengan pelbagai acara serta aktiviti yang diserikan penyokong kedua-dua pasukan, selain pelbagai jualan di sekitar stadium turut menyemarakkan keadaan.

Penyokong JDT kebanyakannya hadir serba hitam dan menggayakan mafla berjalur merah-biru simbolik logo skuad Harimau Selatan manakala penyokong KL City FC tampil dengan pakaian berwarna merah iaitu warna jersi tuan rumah skuad Warga Kota.

Pintu pagar Stadium Nasional dibuka kepada penyokong bermula 6.00 petang semalam.

Bagi penyokong JDT yang ingin dikenali sebagai Fikri, dia rasa bersemangat kerana berpeluang menonton perlawanan akhir Piala Malaysia di stadium selepas pembatalan saingan itu musim lepas.

“Rasanya tidak sabar dan semangatnya lain macam sebab final kan, sudah lama sangat tidak menonton perlawanan di stadium dan ini juga final pertama JDT selepas 2019,” kata pemuda berasal dari Batu Pahat itu.

Seorang pelajar dikenali sebagai Wawa, 16, berkata dia sanggup mengambil cuti semata-mata tidak mahu melepaskan peluang menonton pasukan kesayangan beraksi bersama keluarganya.

“Kami datang dari jauh…dari Muar, kami sangat teruja. Tidak dapat cuti (hari ini) tapi minta juga dan alhamdulillah dapat,” katanya yang menjangkakan JDT menang 3-1.

Dalam pada itu, penyokong KL City FC yang mahu dikenali sebagai Azmi berharap keputusan positif berpihak kepada pasukan itu sekali gus menamatkan penantian 32 tahun untuk melihat trofi Piala Malaysia menjadi milik mereka.

“Memang JDT menjadi pilihan di atas kertas tetapi pasukan kami tidak pernah kalah di Kuala Lumpur. Itu setidak-tidaknya perlu menjadi peringatan kepada JDT,” kata penjawat awam berusia 33 tahun dari Cheras itu.

Sementara itu, tinjauan Bernama mendapati tahap pematuhan prosedur operasi standard (SOP) di sekitar venue perlawanan termasuk penyokong kedua-dua pasukan pada tahap memuaskan.

Anggota penguat kuasa juga dilihat bersiap siaga di sekitar stadium manakala anggota trafik mula mengawal lalu lintas di sepanjang jalan dan persimpangan utama menuju Stadium Nasional Bukit Jalil.

Sebanyak 20,000 penonton dijangka membanjiri Stadium Nasional Bukit Jalil bagi menyaksikan pertembungan KL City FC dan JDT yang juga pertemuan pertama kedua-dua pasukan di pentas final selepas melalui penswastaan kelab, namun Johor FA pernah menewaskan Kuala Lumpur FA untuk memenangi Piala Malaysia pada 1985.

JDT muncul juara Piala Malaysia sebanyak dua kali pada 2017 dan 2019 sejak penubuhan kelab itu pada 2013, manakala ini perlawanan akhir pertama buat KL City FC yang ditubuhkan tahun lepas.

Kuala Lumpur FA pernah mencipta kejuaraan hatrik Piala Malaysia pada 1987, 1988 dan 1989 dengan ketiga-tiganya menumpaskan Kedah.- Bernama

See author's posts


100 kanak-kanak lawan penyakit Kawasaki

NEW YORK: Seramai 100 kanak-kanak di ‘kawasan panas’ koronavirus global, New York sedang bergelut melawan sakit melibatkan radang pembuluh darah yang membawa maut, dipercayai ada kaitan dengan koronavirus.

Gabenor Negeri Andrew Cuomo pada Selasa berkata, tiga kanak-kanak telah mati akibat penyakit itu setelah melawan gejala yang serupa dengan penyakit Kawasaki.

Katanya, mangsa adalah dua budak lelaki masing-masing berusia lima tahun dan tujuh tahun serta seorang gadis berusia 18 tahun.

“Kita mempunyai kira-kira 100 kes penyakit radang melibatkan kanak-kanak mungkin disebabkan oleh virus Covid-19. Ini adalah sesuatu yang baru bermula… gejala yang ditunjukkan kanak-kanak ini dianalisis dengan penyakit Kawasaki atau sindrom kejutan toksik.

“Ini adalah satu radang saluran darah dan boleh menjejaskan jantung. Jika kita mempunyai masalah ini di New York, kita mungkin mengalaminya di negeri lain.

“Kanak-kanak ini tidak menunjukkan simptom Covid-19 yang biasa, bukan gejala pernafasan,” katanya.

Gabenor itu bagaimanapun tidak berkongsi maklumat lebih lanjut mengenai ketiga-tiga kanak-kanak yang terbunuh akibat keadaan itu.

Penyakit Kawasaki biasanya dapat disembuhkan dan dapat diatasi dengan ubat-ubatan biasa seperti aspirin.

Penyakit ini jarang berlaku, dengan hanya 20,000 kes dicatatkan setiap tahun di AS.

Daripada 100 kanak-kanak yang didiagnosis, 52 tinggal di New York, dengan 10 lagi kes disyaki sedang menunggu keputusan.

Dari 62 kes yang sah dan disyaki di bandar paling ramai penduduk di Amerika Syarikat itu, 25 remaja telah positif Covid-19. Salah satu daripada tiga kematian itu melibatkan seorang kanak-kanak dari New York.

Para penyelidik kini berusaha untuk mengesahkan sama ada kondisi ini adalah penyakit Kawasaki, serta cuba dan mewujudkan hubungannya dengan koronavirus.

Cuomo berkongsi satu senarai kemungkinan gejala termasuk demam, mual, sakit perut, masalah pernafasan dan perubahan warna kulit dan memberi amaran kepada ibu bapa untuk segera mendapatkan bantuan perubatan jika mereka mengesyaki anak mereka mungkin dijangkiti.

Koronavirus pada mulanya dipercayai tidak berbahaya bagi anak kecil, dengan kemungkinan komplikasi jauh lebih besar bagi pesakit berusia lebih dari 70 tahun.

Tetapi peningkatan laporan mengenai kanak-kanak yang sakit dengan gejala seperti penyakit Kawasaki di seluruh dunia telah mencetuskan kebimbangan ramalan yang dibuat bahawa kanak-kanak tidak berisiko mengalami komplikasi serius adalah terlalu awal. – AFP

See author's posts


Apai panggil pemain

KETUA Jurulatih Skuad Bola Sepak Sukma Sarawak, Ahmad Fairuz Mohd. Yunus memberitahu, terdapat beberapa pemain dari skuad Piala Belia dan Piala Presiden Kuching FA akan diuji sebaik sesi latihan bermula kelak.

Usaha ke arah itu yang bertujuan mengenal pasti tonik tambahan untuk memperkuatkan jentera di beberapa posisi bagi menghadapi Temasya Sukan Malaysia (SUKMA) XX Johor 2020 yang akan berlangsung 6 hingga 14 Mac tahun hadapan.

“Ada beberapa pemain dari skuad Piala Belia dan Piala Presiden Kuching FA yang akan kita uji apabila sesi latihan bermula kelak.

“Kita tahu ramai pemain yang berpotensi sekali gus pernah beraksi di temasya tersebut beberapa tahun lalu,” ujar Ahmad Fairuz yang lebih sinonim dipanggil Apai.

Ini ditambah lagi dalam keadaan saingan membabitkan Liga Piala Belia dan Piala Presiden yang dibatalkan seperti yang disahkan oleh Persatuan Bola Sepak Malaysia (FAM) baru-baru ini.

Oleh demikian katanya, diharap perancangan tersebut berjalan lancar sekali gus dapat merealisasikan keinginan membentuk pasukan yang benar-benar mantap.

Dalam pada itu, Ahmad Fairuz mengakui pihaknya masih menunggu ‘lampu hijau’ sebelum boleh turun ke padang memulakan latihan seperti biasa.

“Setakat ini belum ada ketetapan tarikh diberikan untuk kami memulakan latihan sepenuhnya.

“Apa yang pasti, latihan selepas ini pastinya sedikit berbeza kerana perlu mengikuti Prosedur Operasi Standart (SOP) yang ditetapkan,” tambah beliau lagi.

See author's posts


Kerajaan lulus 99 projek R&D,C&I bernilai RM5.6 bilion

KUALA LUMPUR: Kerajaan telah meluluskan 99 projek dan program Penyelidikan dan Pembangunan (R&D) serta Pengkomersialan dan Inovasi (C&I) dengan kos berjumlah RM5.6 bilion bagi tujuan menyokong pembangunan inovasi di Malaysia, dalam tempoh 2021 hingga 2022 di bawah Rancangan Malaysia Ke-12 (RMK-12).

Perdana Menteri Datuk Seri Ismail Sabri Yaakob berkata, kerajaan juga akan meningkatkan pengkomersialan dan memacu inovasi untuk menghasilkan lebih banyak produk dan penyelesaian berasaskan industri serta mempunyai nilai ditambah yang tinggi.

“Bagi tujuan ini, semua aktiviti R&D dan C&I akan dijajarkan dengan keutamaan negara.

“Pendigitalan, penerimagunaan teknologi dan inovasi adalah penting bagi mencapai pertumbuhan ekonomi yang mampan,” katanya ketika berucap merasmikan Persidangan Inovasi Malaysia 2022 di sini semalam.

Menurut Ismail Sabri, aspek pengkomersialan akan diberi penekanan dengan memastikan sekurang-kurangnya 50 peratus jumlah perbelanjaan R&D adalah kepada penyelidikan pembangunan eksperimental.

Perdana Menteri berkata, tiga buah entiti telah ditubuhkan untuk membangunkan ekosistem inovasi iaitu Unit Pengurusan Penyelidikan di bawah Unit Perancang Ekonomi Jabatan Perdana Menteri untuk menyelaras dan menyusun strategi penyelidikan negara.

Unit kedua ialah Malaysian Research Accelerator for Technology and Innovation di bawah program Pemecut Pengkomersialan Teknologi bertujuan merancakkan aktiviti pengkomersialan antara akademia dan industri, katanya.

Beliau berkata, unit yang ketiga ialah Malaysian Science Endowment di bawah seliaan Kementerian Sains, Tekonolgi dan Inovasi (MOSTI) dan Akademi Sains Malaysia yang akan mewujudkan pembiayaan alternatif R&D dan C&I melalui kerjasama industri dan badan antarabangsa.

“Ketiga-tiga entiti perlu bekerjasama untuk memastikan hasil R&D dan C&I serta harta intelek menjadi produk nilai tambah yang tinggi, sekali gus meletakkan Malaysia sebaris dengan negara maju berteraskan inovasi seperti Korea Selatan, Switzerland dan Singapura,” katanya.

Beliau berkata, landskap R&D dan C&I Malaysia berbeza dengan negara-negara maju kerana hampir 80 peratus penyelidik di negara ini pada  2018 berada di institusi pengajian tinggi manakala 97.4 peratus usahawan datangnya daripada Perusahaan Mikro, Kecil dan Sederhana (PMKS).

Ismail Sabri berkata daripada kira-kira 5,435 syarikat pemula sejak 2010 hingga 2020, hanya lima peratus syarikat pemula adalah berasaskan teknologi.

“Bagi pendekatan jangka pendek dan sederhana, kerjasama dalam kalangan pihak penyelidik dan usahawan perlu dilaksanakan untuk meningkatkan inovasi tempatan.

“Ini adalah sejajar dengan Pelan Hala Tuju Ekosistem Syarikat Pemula Malaysia 2021-2030 atau SUPER yang menyasarkan 5,000 buah syarikat pemula dan lima buah syarikat bertaraf unicorn bernilai lebih US$1 bilion menjelang  2025,” katanya.

Beliau berkata setakat ini Malaysia hanya mempunyai sebuah syarikat bertaraf unicorn iaitu CARSOME Sdn Bhd.

Oleh itu lebih banyak insentif perlu disediakan bagi mewujudkan lebih banyak syarikat pemula berasaskan teknologi termasuk merangka strategi ekosistem inovasi terbuka bagi merancakkan inovasi negara menerusi penggemblengan idea semua pihak yang terbabit, katanya.

Ismail Sabri berkata, menerusi MOSTI dan Akademi Sains Malaysia sedang membangunkan Malaysian Open Science Platform untuk mempergiatkan perkongsian data antara penyelidik dan industri serta bidang keutamaan sains, teknologi dan inovasi negara juga sedang diselaraskan di bawah RMK-12.

Persidangan yang diadakan selama dua hari itu adalah usaha sama oleh EPU, JPM dan Program Pembangunan Pertubuhan Bangsa-Bangsa Bersatu (UNDP). – Bernama

See author's posts


Manchester City belasah Liverpool, 4-0

MANCHESTER City yang jelas kehilangan status juara bertahan Liga Perdana membelasah Liverpool 4-0 di Etihad, awal pagi semalam.

City memberi amaran untuk merampas penguasaan musim depan menerusi Kevin De Bruyne, Raheem Sterling dan Phil Foden yang meledak jaringan sebelum rehat sekali gus mencetuskan kekalahan ketiga Liverpool dalam 71 perlawanan.

Jaringan sendiri Alex Oxlade-Chamberlain melengkapkan malam derita Jurgen Klopp yang bernasib baik tidak dibolosi lebih banyak gol pada babak kedua.

Jurang kedua-dua pasukan kekal 20 mata tetapi misi Liverpool untuk memperbaiki rekod City dua tahun lalu sedikit terjejas dengan kekalahan itu.

Sebelum perlawanan City memberikan penghormatan kepada lawan yang beraksi kali pertama selepas dinobatkan juara baharu Liga Perdana dalam tempoh 30 tahun.

Bagaimanapun, Liverpool lebih garang mengasak pertahanan City pada awal babak pertama.

Malah, percubaan Mohamed Salah terkena tiang dan tandukan Sadio Mane juga turut tersasar dari palang gol.

Segelintir penyokong Liverpool membakar mercun dan bunga api di luar stadium tetapi di atas padang, City yang kembali menemui rentak meledak tiga gol dalam tempoh 20 minit.

Di sebalik penguasaan Liverpool sebagai satu pasukan, De Bruyne lebih menyerlah musim ini dengan pelawat bergelut mengekang pergerakannya di bahagian tengah.

Jaringan ke-13 De Bruyne musim ini menerusi penalti pada minit ke-25 selepas Joe Gomez mengasari Sterling.

Sterling diberi amaran keras oleh pengurus England, Gareth Southgate selepas dia bertelagah dengan Gomez di kafeteria pada hari tugasan antarabangsa sehari selepas Liverpool menang 3-1 di Anfield, awal musim ini.

Penyerang City itu menjaringkan gol kedua yang juga jaringan pertamanya dalam aksi kompetitif menentang bekas kelab lamanya menerusi rembatan hasil serangan balas pantas.

Foden pula semakin menyerlah sejak Liga Perdana kembali bersambung dan keputusan Pep Guardiola menurunkan pemain berusia 20 tahun itu berbaloi apabila kombinasinya bersama De Bruyne menghasilkan gol ketiga sejurus sebelum tamat babak pertama.

Andy Robertson terpedaya dengan permainan satu dunia Foden dan De Bruyne sebelum pemain Bawah 21 England itu tenang menewaskan Alisson Becker.

Tetapi ketangkasan penjaga gol Brazil itu menyelamatkan Liverpool daripada ditimpa aib lebih besar pada awal babak kedua.

Rembatan Gabriel Jesus tepat kepada rakan sepasukan antarabangsanya, percubaan Sterling tersasar dan Virgil van Dijk menyelamatkan bola di atas garisan hasil percubaan Foden.

Bagaimanapun, asakan berterusan City menghasilkan gol keempat juga hasil usaha De Bruyne yang menghantar bola kepada Sterling.

Rembatannya kemudian tertampan ke gol sendiri oleh Oxlade-Chamberlain.

Mahrez tidak bernasib baik apabila jaringannya pada masa kecederaan dibatalkan VAR sekali gus menyelamatkan Liverpool daripada tewas 0-5 sama seperti dialami di Etihad pada 2017. -AFP

See author's posts


Guru dilaporkan hilang ketika memukat ditemui lemas

JULAU: Pesara guru yang dilaporkan hilang ketika memukat ikan di Sungai Kanowit, Nanga Meluan pada petang Isnin lalu ditemukan lemas sekitar 11.26 pagi tadi.

Ketua Balai Bomba dan Penyelamat (BBP) Bintangor, PPgB Nicholas Belulin berkata, mayat mangsa ditemukan terapung dua kilometer dari Pos Kawalan Bomba (PKB).

Mangsa dikenali sebagai Arim Badok, 70, seterusnya diserahkan kepada pihak polis untuk tindakan selanjutnya.

Turut berada di lolasi, pihak Polis Diraja Malaysia (PDRM) Julau dan Angkatan Pertahanan Awam Malaysia (APM) Sarikei.

Kejadian berlaku ketika mangsa dan rakan memasang pukat di tepi sungai, kelmarin sekitar 6.30 petang.

Menurut rakan mangsa yang juga saksi kejadian, kali terakhir melihat mangsa berpaut pada baldi pada anggaran jarak 30 meter daripada saksi sebelum dilaporkan hilang.

Oleh AKUN GIMAN

See author's posts


Karim kecewa tindakan SUFC

KUCHING: Menteri Belia, Sukan dan Pembangunan Usahawan, Dato Sri Abdul Karim Rahman Hamzah kecewa dengan skuad bola sepak, Sarawak United FC (SUFC) yang gagal meraih lesen kebangsaan bagi menyertai saingan Liga Malaysia (Liga M) musim depan selepas tidak memenuhi kriteria ditetapkan First Instance Body (FIB) Pelesenan Kelab Persatuan Bolasepak Malaysia (FAM).

“Ini adalah satu perkembangan yang amat menyedihkan. SUFC tidak diberi permit untuk terlibat dalam Liga M musim depan ekoran daripada kegagalan mengurus kewangan dan persatuan dengan baik,” katanya pada sidang media selepas Majlis Perasmian EAT Taste of Borneo Conference 2022 di Pusat Konvensyen Borneo Kuching (BCCK) di sini, hari ini.

Bagaimanapun, beliau tetap gembira kerana ada satu lagi pasukan di Sarawak iaitu Kuching FA (KFA) yang kini mula menyinar.

“KFA dilihat boleh menguruskan pasukan mereka dengan baik.

“Untuk SUFC, saya amat terkilan dengan pihak pengurusannya. Saya sudah minta supaya mereka (pihak pengurusan) datang menemui saya dan berbincang mengenai masalah yang mereka hadapi tetapi sampai sekarang mereka tidak menemui saya,” ujarnya.

Jelasnya, Kerajaan Negeri telah menyediakan dana yang cukup besar untuk SUFC.

“Saya tahu SUFC ada masalah pengurusan. Kalau nak kata Kerajaan Negeri tidak bagi duit, berjuta-juta telah kami beri kepada SUFC. Persatuan lain hanya dapat RM50, 000 hingga RM100,000 setahun tapi SUFC lebih daripada itu.

“Wang yang kami berikan kepada KFA dan SUFC diibarat seperti langit dan bumi tetapi KFA bijak mengendalikan persatuan dan kewangan mereka,” katanya lagi.

Dalam pada itu, Karim memberitahu, pihak pengurusan SUFC hanya berbincang dan berjumpa dengan Premier Sarawak, Datuk Patinggi Tan Sri Abang Johari Tun Openg berhubung perkara ini.

“Saya menteri yang ditugaskan untuk menjaga sukan. Tetapi kenapa SUFC tidak berjumpa dengan saya? Mereka hanya mengadu masalah  dengan Abang Johari. Padahal Abang Johari lebih banyak lagi kerja yang perlu diuruskan.

“Ada satu ketika, saya dimaklumkan bahawa SUFC dipegang oleh seseorang yang bukan dari Sarawak. Kenapa SUFC terus bersembunyi mengenai perkara ini? Kenapa tidak tunjuk kebenaran? Mana duit itu pergi? Tolong jadi profesional dalam menguruskan persatuan dan kewangan anda,” tegas Karim.

Selain SUFC, Melaka United turut gagal menempah tiket untuk Liga M yang dijadual berlangsung musim depan. Perkara itu disahkan Pengerusi FIB, Sheikh Mohd Nasir Sheikh Mohd Sharif dengan Sarawak muncul pasukan bermasalah apabila gagal memenuhi hampir lapan keperluan untuk mendapatkan kelulusan.

See author's posts


Kuching dalam zon merah

KUCHING : Bandar raya ini dikategorikan sebagai salah sebuah zon merah bagi
kes jangkitan wabak Covid-19 di negara ini dengan catatan sebanyak 72 kes.

Kementerian Kesihatan Malaysia (KKM) melalui hantaran di laman sosialnya
menunjukkan Kuching sebagai daerah di Sarawak yang mempunyai kes jangkitan
tertinggi.

“Sementara itu, Petaling, Hulu Langat, Gombak dan Klang merupakan
daerah di Selangor yang disenaraikan sebagai zon merah.

“Begitu juga Tawau (Sabah), Kota Bharu (Kelantan), Hilir Perak dan
Kinta (Perak), Lembah Pantai, Titiwangsa dan Kepong (Kuala Lumpur), Seremban
(Negeri Sembilan) dan Johor Bahru dan Kluang di Johor menjadikan keseluruhan 15
daerah di seluruh negara yang dikategorikan sebagai zon merah setakat Sabtu
lalu, ” katanya.

Menurut KKM,  di Sarawak, daerah yang
mencatatkan jumlah kes tertinggi selepas Kuching ialah Miri dan Betong yang
masing-masing mencatatkan lapan kes namun tidak dikategorikan sebagai zon
merah.

Sementara, Bintulu dan Limbang pula mencatatkan sebanyak enam kes diikuti
Sarikei lima kes, Serian tiga kes, Mukah dan Sibu dua kes manakala Simunjan dan
Lawas masing-masing satu kes.

19 daerah lain pula seperti Sri Aman, Kapit, Asajaya, Baram, Bau, Belaga,
Dalat, Daro, Julau, Kanowit, Lundu, Matu, Song, Saratok, Lubok Antu, Meradong,
Pakan, Tatau dan Selangan tidak mencatatkan sebarang kes setakat ini.

KKM dalam hantaran tersebut juga menasihatkan orang ramai untuk meningkatkan
langkah-langkah pencegahan seperti membasuh tangan dengan air dan sabun.

Mereka juga diingatkan untuk melakukan penjarakan sosial jika perlu
mendapatkan bekalan makanan di pasar raya dan juga mematuhi Perintah Kawalan
Pergerakan (PKP) dengan duduk di rumah.

See author's posts


Bujang Berani Iban Dua

Tusun Ke-1

TUAI BANSA IBAN JEMAN SULTAN BERUNEI

Sebedau mantaika pasal bujang berani Iban ti bukai, aku mai pemacha ngenang pasal lebih empat belas iku Bujang Berani Iban kelia nitihka ripih taun sida tu ti tebilang di menua Sarawak tauka Borneo taun ba taun 1701 ngagai1909. Sida tu iya nya Unggang “ Lebur Menua” (Saribas), Beti “Berauh Langit”, Orang Kaya Pemancha Dana “Bayang”, Orang Kaya Pemancha Nanang, Aji “Apai Limpa”, Linggir “Mali Lebu”, Ugat Anak Libau “Buban”, Minggat“ Apai Runai”, Munan “Penghulu Dalam”, Chulo “Tarang”, Kedu “Lang Ngindang”, Mujah “Buah Raya”, Bantin “Ijau Lelayang”, Ngumbang “Berauh Langit”, Libau Rentap, Balang Balai Nyabong, Ason Bah Tunggal,Semua cherita enggau batang isi fakta pasal sida bujang berani tu dipansik aku maya aku merambu nulis novel Libau-Rentap Rimba (BM) ti menang perais RM5,000.00 @ Nombor Satu (Juara) ba pekit nulis novel sejarah taun 2002. Lebih setaun aku ngiga, mansik sereta ngumpul jerita tuai, ensera, fakta, ba Librari enggau ba orang ke tuai-tuai, kaban belayan sereta bala bakih. Mayuh mega fakta enggau jerita tu dipansik aku nitihka bup The Sarawak Museum Journal, 1994 (Special Monograph No.7 Sources of Iban Traditional History) di tulis Benedict Sandin, Ten Year Charles Brooke in Sarawak enggau bup Gempung Jerita Tuai ti ditulis Johnny Chuat seduai Nalong Buda (2007).

Kelimpah ari nya cherita (fakta, batang isi) tu bisi kena pansik aku maya aku nulis Drama Pentas Linggir “Mali Lebu” (BM) taun 2008. Drama tu menang perais RM3,000.00 @ Nombor Satu (Juara) ba pekit nulis drama pentas DBP Sarawak taun 2008.

Aram kitai belematika cherita kenang bujang berani Iban kelia awakka bala kitai Iban sama bela nemu asal penatai diri lalu nemu sapa diri empu. Utai ti bendar iya nya kitai Iban sekali ke kitai nya etnik Remun, Kantu, Balau, Bugau, Mualang enggau ti bukai, semua kitai endang bepun ari seperugan bansa ti begulai enggau orang Panggau Libau enggau Orang Gelong di Tampun Juak (Tembawai Bejuah) di sungai Batang Kepuas dulu kelia menya. Bala Bujang Berani Iban dalam bup tu mega endang asal iya peturun bansa Iban lalu ditulung orang Gelong (Kumang) enggau orang Panggau Libau (Bungai Nuing) memagang. Sekeda ari Tuai Iban baka Libau Rentap enggau Balang Balai Nyabong, ukai semina ditulung Orang Panggau Libau / Gelong, tang seduai mega peturun setengah Bunsu Petara (Dewa).

Enti enda ari asuh Petara lalu ditulung Orang Pangau Libau / Gelong, kada ulih sida nya nyadi bujang berani ti kering, pama sereta nyaing muting geraji, tajam nyemilu tisi lalu nyadi tuai bansa Iban? Saut tanya tu deka ditemu pemacha udah ti macha lalu belematika cherita bujang-bujang berani Iban tu lagi.

UNGGANG LEBUR MENUA

Maya Unggang baru deka ngangkatka diri bujang iya bisi mimpi. Iya bemimpi asai ke merau ari Nanga Layar lalu sangkai ba tengan Bukit Santubung tegal ti dipuputka ribut. Ari tengan bukit Santubung nya, Unggang bejalai niki ke tuchung. Apin bangat lama udah ngejang ari endur perau iya ke sangkai nya, Unggang pan betemu enggau indu dua iku ke sama bela bajik amai gamal. Meda Unggang datai indu seiku pan ngerandau iya.

“Betul amai nuan datai kitu Unggang laban kami duai baru udah tembu mandi. Kami duai nadai hari berandau enggau nuan lama. Nah, ambi batu perunsut aku tu ke pengaruh nuan kena matak serang. Semua menua ari Luba Santubung nebing kanan terus ke Nanga Layar alah magang kena serang nuan ila. Tang enti nuan nyerang ngelui Luba tu tunga ke Tanjung Datu, kami duai enda agi ngemataka nuan. Aku tu Kumang, lalu nya bakih aku Lulong. Kami tu orang Gelong,” pia ku indu nya.

Udah ke bemimpi tu, Unggang pan beban perau pengayau sebuah ke besai bendar. Ruang perau nya tau alai nganchau tikas bidai. Ngena perau nya iya nyaga Nanga Layar lalu nyerang semua orang ke enda dikelala ti tama Nanga Layar. Perau pengayau iya besai amai, nya alai enti ngayau Unggang enda mai perau mayuh, semina dua tiga buah aja. Nya alai iya enda kala alah laban munsuh lebuh belaban di sungai tauka nebing tasik. Nya alai laban pengering sereta pemerani Unggang, nadai seiku orang berani deka datai kia enti sema orang ninga rita iya bisi ngipa di tasik ari Nanga Layar terus ke Luba Santubung.

Unggang tu tuai Iban Layar Ili ke idup serambau enggau Orang Kaya Beti “Tajai Ngindang” seduai Orang Kaya Akun “Bedindang” di Padeh kira-kira enam puluh taun sebedau penatai James Brooke ke menua Sarawak. Iya dipelabaka mati dalam kandang pun taun 1780 kelia.

SULTAN BRUNEI (RAJA MEROM)

Unggang idup jeman menua tu udu charut maya bala Iban suah amai beperang ngelaban perintah Sultan Brunei (Raja Merom), Illanun enggau bansa Suluk. Iya mih tuai bansa Iban ke pemadu kering, pama sereta berani ngetanka menua Iban ari serang munsuh ti disebut nya tadi. Bala Unggang balat amai ngayau bala rayat perintah Raja Merom. Kayau nya kena iya bebalaska ulah pemesai Raja Merom (Sultan Berunei) ti udu nabanka bala indu Iban ti bajik-bajik. Indu-indu nya dibai sida pulai ke rumah sida lalu nyadi gundik sida. Nya ti ngasuh Unggang udu muras sereta malas dendam. Unggang enggau bala iya mega selalu ngayau ke Sarawak (Kuching), Sadong, Oya, Mukah nyentuk ke Bintulu. Maya nya menua tu mega agi dipegai Sultan Berunei.

Siti ari kayau Unggang ke meruan dikeingatka orang sampai ke maya hari tu iya nya maya iya nyerang genturung pendiau orang di Nanga Sungai Sarawak. Maya nya kelia menua Sarawak agi ti pegai Raja Merom. Unggang ringat ngagai bala pemesai Sultan Berunei ti selalu nabanka bala indu Iban nyadi gundik sida, lebih-lebih agi enti bansa Iban enda mayar chukai ngena Pasu Mengut. Kenu ku jerita tuai, nyau baka babas ti udah ditebas bangkai munsuh ti udah diserang bala Unggang di menua nya. Nya mih kebuah nama nanga Sungai Sarawak digela Nanga Tebas datai ke taun 1980. Empa pemalat kayau Unggang kelia, nya alai iya diberi ensumbar “Lebur Menua”. Nama Unggang tetap dikeingatka orang datai ke maya hari tu.

BANSA CHINA DATAI BEDAGANG

Maya Unggang ngipa munsuh ti dalai ari tasik baka nya, nya baru bisi bansa China datai bedagang ke menua Sarawak. Lebuh bala China dagang betemu enggau Unggang di Nanga Sungai Sarawak (Kuching), sida madahka diri deka bedagang ke Saribas. Unggang enda nagang sida, tang sida mesti ngantung menira burak ba bandung sida. Bala China dagang nitihka padah Unggang lalu bulih pemendar ari Unggang bedagang ke Saribas.

Barang keterubah dibai bala China bedagang ke Saribas maya nya iya nya periuk temaga, periuk tani, kali, pinggai mangkuk, besi gerunung, pelaga, marik lama, marik engkabang, rangki enggau tanchut birang. Bala Iban meli semua utai tu ngena padi. Maya tu wi, dambar enggau utai bukai ke diulih ari kampung enda dibeli China. Maya nya menya rega seigi pelaga sepasu padi.

Bala China dagang rambau tu kelia semina bedagang aja, sida nadai diau mendam berumah ba menua Saribas. Enti barang sida udah ambis laku, tekala nya mih sida mulaika diri ke Sarawak (Kuching). Sida ngantung menira burak ba tiang layar sida awakka bala Unggang ari Saribas ke ngipa ba tasik ngelala sida lalu enda ngachau sida.

Semua bansa bukai ke enda ngantung menira burak enti bisi ayan endang diserang bala Unggang enggau orang Saribas ke bukai. Enda ibuh sebut enti bansa Illanun, Suluk enggau Bajau ke endang munsuh lama sida ti sama ngipa di tasik tunga ke utara Nanga Layar. Bansa Melayu Saribas lebih agi ari peturun Temenggung Kadir seduai Abang Gudam enda diserang bala Unggang laban sida nya endang pangan bansa Iban.

Anak Unggang lelaki ti tiga iku iya nya Luta, Mulok enggau Ketit mega berani sereta tinggi ati baka apai sida. Sida tiga belayar ke Pulau Belitong semak Pulau Jawa laban deka ngiga tuchung ke besai ulih dipasukka ngagai pala. Sida bendar amai deka meli tuchung nya ke reta pesaka besai. Sida nadai pulai ke Layar lalu dipelabaka mati lemas ba tasik. Kenu ku cherita ke dibai bansa Melayu Saribas, orang bisi nemu sial kayu dipelabaka rampang perau sida ba pasir semak Nanga Ubah enda jauh ari ujung Tanjung Datu. Ketegal pemarai bala anak lelaki Unggang nya mih rita pemerani Iban Layar dilamun Linggir Mali Lebu ari Paku enggau OKP Dana “Bayang” di Padeh. Agi mega bala uchu ichit wit Unggang ti kering sereta berani tumu nunduk lalu ngayau nanahka perintah Raja Brooke. Sida suah agi dipejal ngelaban bansa diri empu (Iban) tegal ti disabung perintah Raja Brooke. Engka nya Bunyau enggau Maoh enda tebilang bebanding aki seduai iya Unggang?

Uchu Unggang ke benama Bunyau apai Bakir seduai Maoh nya tuai Iban ili Layar ti terubah nundukka perintah Raja James Brooke. Iya nulung Raja Brooke ngaga Kubu Lily (Fort Lily) di Betong dalam taun 1858, kena perintah ngering diri ngelaban Aji anak OKP Dana “Bayang” di Padeh enggau Ulu Layar. Ichit Unggang iya nya Bakir anak Bunyau enggau Melina “Bujang Berani” sama bela digelar bujang berani. Bakir diberi perintah pangkat Panglima, ketegal iya nulung perintah ngelaban Aji di Padeh, Rentap di Bukit Sadok enggau Bantin seduai Ngumbang di Ulu Batang Ai.Panglima Bakir mati dalam taun 1874. Udah nya seiku agi ichit Unggang ke benama Ringkai (Pengarah). Ringkai nyadi keterubah Iban dichiri nyadi Pengarah dalam perintah Raja Charles Brooke taun 1886 di Kubu Alice di Simanggang. Kelimpah ari nya Pengarah Ringkai mega dipilih perintah begulai enggau OKP Nanang nyadi Kaban Kunsil Nengeri datai ke iya mati dalam taun 1902.

Udah nya tuai Iban Layar diganti Penghulu Biju. Penghulu Biju tu mih dipaduka Raja Charles Brooke bejadi James Brooke Memorial di Kuching menya. Penghulu Biju ngemaduka diri nyadi penghulu dalam taun 1922. Iya mati tuai dalam taun 1927. Peturun Unggang tu mega kaban belayan enggau OKP Dana Bayang.

Nya mih kebuah maya Nanang seduai Luyoh angkat ngelaban perintah Raja begulai enggau Rentap, bala sida sebilik bebagi dua. Budin “Gerasi”, nanahka Nanang laban iya jadi enggau Mindu anak indu Aji, menyadi Nanang ke mati bebunuh ngelaban bala Raja di Sungai Langit dalam taun 1858. Sida ti bukai nya nanahka Bakir seduai Maoh ti udah nundukka Raja Brooke.

(Betampung ba Tusun Ke-2 minggu nyin ila)

Nya mih asal penatai bujang berani Iban nyentuk ke jeman Raja Brooke. Bansa Melayu Sarawak enggau Iban enda kala bemunsuh ari kelia nyentuk ke diatu. Jeman kelia menya, di Batang Lupar, Saribas, Batang Rajang Iban semina bemunsuh enggau bansa Seru, Baketan, Beliun enggau Orang Ulu; nya pan tegal bansa Dayak ti ukai ‘Ibanic group’ nya mungkal nanjar bansa Iban maya sida bepindah ngiga menua baru endur bumai betaun. Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whtssp tu: 013 8325146

DITULIS Harry Usup Umbar (B. Sc (Hons) Human Development,UPM)

See author's posts


Hasrat hantar barang tidak kesampaian

SIBU: Hasrat seorang penghantar barang tidak kesampaian apabila gagal sampai ke destinasi seperti dirancang akibat terlibat dalam kemalangan berdekatan Batu 8, berhadapan Institut Memandu Ngu Chun Ben awal pagi tadi.

Mangsa, Jalin Morice, 28, terlibat kemalangan ketika dalam perjalanan menghantar barang menghala dari Sibu ke Kapit dilaporkan mengalami kecederaan iaitu koyak di bahagian sebelah kanan muka, patah kaki kiri dan kanan.

Komander Operasi Bomba, Thompson Sumping berkata, pihaknya menerima panggilan kejadian 8.55 pagi.

“Anggota mengeluarkan mangsa tersepit pada bahagian pemandu dengan menggunakan peralatan khas.

“Mangsa tersepit merupakan pemandu van dalam perjalanan menghantar barang menghala dari Sibu ke Kapit dan berlakunya kemalangan jalan raya melibatkan lori kontraktor dan sebuah hilux ,” katanya dalam satu kenyataan.

Setelah berjaya dikeluarkan dengan bantuan pasukan bomba, mangsa yang tersepit itu kemudiannya dibawa ke hospital bagi mendapatkan rawatan lanjut.

Operasi tamat sekitar 9.42 pagi.

See author's posts


Alami detik cemas, bas dihanyutkan arus deras

BINTULU: Seramai lapan penumpang mengalami detik cemas apabila terperangkap dalam bas yang dihanyutkan oleh arus deras dan berjaya diselamatkan oleh pihak bomba dalam satu kejadian di Bulatan Samalaju-Bintulu malam Sabtu lepas.

Ketua Jabatan Bomba dan Penyelamat Zon Bintulu, Wan Kamarudin Wan Ahmad berkata, sepasukan bomba daripada Balai Bomba dan Penyelamat (BBP) Samalaju bergegas ke lokasi selepas menerima laporan berhubung insiden itu kira-kira jam 8.09 malam.

“Setibanya Pasukan Keluaran Operasi (PKO) di lokasi kejadian, kelihatan sebuah bas yang telah dihanyutkan oleh air deras lalu tersadai di tepi jalan.

“Terdapat lapan mangsa termasuk seorang wanita yang terperangkap tidak dapat menyelamatkan diri berada di atas bas tersebut,” katanya dalam satu kenyataan semalam.

Susulan itu, PKO terus melancarkan operasi menyelamat dengan mengikat tali pada pelampung dan jaket keselamatan bagi menarik mangsa ke tempat selamat.

“Setelah semua mangsa diselamatkan, pasukan kemudian membuat pemantauan bagi memastikan keadaan selamat,” ujar beliau.

Sebelum itu, pada hari yang sama, sebuah bas turut dilaporkan tersadai di tempat sama disebabkan arus deras akibat kejadian banjir.

“Untuk makluman, terdapat sebuah bas telah tergelincir di tempat yang sama pada sebelah petang sebelum itu,” kata Kamarudin.

Bagaimanapun, tambahnya, semua penumpang termasuk pemandu dalam kejadian pertama itu juga berjaya keluar tanpa masalah.

Oleh CAROLYNE UTIH

See author's posts


Safri tunggu tiket balik raya

FAIZAL BUJANG

PENOLONG jurulatih skuad Sarawak United FC, Safri Amit kini dibuai rasa gundah tatkala menanti ketibaan lebaran.

Ia berikutan beliau bersama isteri dan anak yang masih lagi berada kediaman keluarga mertua di Kampung Semabok, Melaka ekoran terperangkap selepas Perintah Kawalan Pergerakan (PKP) dilaksanakan oleh kerajaan.

Justeru, sukar untuk meramal bila tarikh untuk mereka sekeluarga dapat pulang sekali gus menyambut Hari Raya Aidilfitri dikediamannya sendiri di Kuching.

Meskipun, dirinya ketika ini sibuk mengurus tiket penerbangan balik ke Kuching.

“Kami sekeluarga masih lagi berada di rumah mertua, dan ketika ini dalam proses menguruskan tiket penerbangan balik ke Kuching.

“Tiket memang ada tetapi jadual penerbangan terhad juga dilihat menimbulkan sedikit masalah kepada kebanyakan penumpang termasuk kami,” ujar Safri ketika mengulas mengenai perkara itu.

Apapun Safri berharap beliau sekeluarga akan dapat kembali ke rumah sebelum Syawal menjelang tiba.

Menurut Safri, isteri dan anaknya (Mawar Suhaila Ab Razak dan Aisy Danish Iman) pergi lebih awal ke rumah mertuanya dan disusuli beliau pada 24 April lalu sebelum terkandas sehingga ke hari ini.

See author's posts


Sekat kenaikan harga

BINTULU: Skim Harga Maksimim Musim Perayaan (SHMMP) Hari Raya Puasa 2021 melibatkan harga borang dan runcit barangan terkawal bagi Bahagian Bintulu, Tatau dan Sebauh berkuat kuasa 21 April hingga 20 Mei 2021.

Ketua Cawangan Perdagangan Dalam Negeri dan Hal Ehwal Pengguna Cawangan Bintulu, Nazari Hassan berkata, penguatkuasaan itu selaras dengan Kementerian Perdagangan Dalam Negeri dan Hal Ehwal Pengguna (KPDNHEP) yang akan melaksanakan Skim Harga Maksimum Musim Perayaan Hari Raya Puasa (SHMMP) 2021.

“Ini sebagai langkah untuk menyekat kenaikan harga ba- rangan keperluan semasa bulan Ramadan dan menjelang pe- rayaan Hari Raya Puasa yang akan disambut pada 13 Mei 2021 di seluruh negara.”

“Pelaksanaan ini juga memberikan mesej kepada pengeluar, pemborong dan peruncit bahawa kerajaan mempunyai kuasa di bawah Akta Kawalan Harga dan Antipencatutan 2011 iaitu pada bila-bila masa boleh melaksanakan kawalan harga demi kepentingan rakyat,” katanya.

Beliau berkata demikian menerusi satu kenyataan media, di sini semalam.Menurutnya, selain itu, pelaksanaan Skim ini juga akan memberi kesan kepada lain-lain barangan makanan sedia masak seperti nasi ayam, ayam golek, kuih muih dan lain-lain juadah berbuka puasa yang berasakan ayam, telur ayam dan hasil laut.

“Walaupun perayaan disambut secara sederhana mengikut Prosedur Operasi Standard (SOP) yang telah ditetapkan oleh pihak kerajaan, permintaan ter- hadap barangan semasa pera-yaan tetap ada dan dijangka akan meningkat berbanding se- masa sebelum Ramadhan dan menjelang perayaan.

“Tempoh kuat kuasa bagi SHMMP Hari Raya Puasa adalah selama 30 hari iaitu selama 22 hari sebelum perayaan, pada hari perayaan dan tujuh hari selepas hari perayaan,” katanya.

Sehubungan itu katanya, Kementerian ini telah mengenal pasti sebanyak 12 jenis barangan bagi pelaksanaan Skim ini.

Jelas beliau, kategori ba- rangan harga terkawal terdiri da- ripada ayam, telur ayam, daging dan hasil laut.

“Senarai barangan dan harga bagi SHMMP Hari Raya Puasa 2021 adalah seperti ayam hidup, ayam standard (disembelih dan dibersihkan berserta kaki, kepala, hati dan hempedal atau mana-mana bahagiannya), ayam super (disembelih dan dibersihkan tanpa kaki, kepala, hati dan hempedal) daging lembu tempatan, “Telur ayam gred A (berat antara 65.0 gram hingga dan 69.9 gram sebiji) telur ayam gred B (berat antara 60.0 gram hingga 64.9 gram sebiji) 3, telur ayam gred C (berat antara 55.0 gram hingga 59.9 gram sebiji) “Ikan kembung termasuk ikan mabung (berat antara 7 ekor hingga 10 ekor setiap kilogram) ikan selayang (berat antara 7 ekor hingga 10 ekor setiap kilogram) ikan aya/tongkol (berat antara seekor hingga dua ekor setiap kilogram),” katanya.

Sementara itu katanya, harga maksimum pengeluar, borong dan runcit yang ditentukan adalah bersesuaian dengan kos semasa dan trend harga semasa.

Tegasnya, sekiranya peniaga dengan sengaja menaikkan harga tanpa alasan yang munasabah dengan niat untuk membuat keuntungan tinggi yang berlebihan, Kementerian boleh bertindak di bawah Akta Kawalan Harga dan Antipencatutan 2011 melalui Peraturan-Peraturan Kawalan Harga dan Antipencatutan (Mekanisme Untuk Menentukan Keuntungan Tinggi Yang Tidak Munasabah) 2018 yang mula berkuat kuasa pada 6 Jun 2018.

Oleh ELLIE EDWARD

See author's posts


Perkasa industri perfileman di Sarawak

SERAMAI 14 peserta menyertai program Kominiti@FINAS(KOFI) yang diadakan selama tiga hari di Pusat Ekonomi Digital Keluarga Malaysia (PeDI), Gedong bermula pada 26 Ogos lalu dan berakhir semalam.

Tujuan penganjuran program tersebut adalah bagi memberi pendedahan tentang perkara asas bagi penerbitan kandungan di YouTube untuk masyarakat di Gedong.

Menurut pengendali program, Ain Shuhada, setiap peserta menunjukkan minat, perasaan ingin tahu yang tinggi dan sangat bersemangat.

“Peserta yang hadir sangat bersemangat, sehinggakan ada peserta tidak mahu balik sehingga habis membuat persediaan untuk menghasilkan kandungan,” katanya.

Kebanyakan peserta berumur dalam lingkungan 18 sehingga 23 tahun dan hanya seorang sahaja peserta yang berumur 41 tahun, majoriti daripada peserta sudah mempunyai asas dalam pembikinan video seperti kemahiran menyunting video dan mengambil video menurut pengendali program, Iqbal Harun.

Menurut Iqbal, peserta hanya perlu didedahkan dengan cara dan teknik pengambilan video yang berkualiti seperti pemilihan sudut, pengcahayaan dan pengendalian audio yang baik, manakala peserta tidak perlu di ajar untuk menyunting kerana mereka sudah mempunyai kemahiran tersebut.

“Oleh sebab itu, saya rasa mereka telah membuat kajian tersendiri sebelum menghadiri bengkel ini kerana mereka mampu menghasilkan sesuatu yang lebih baik daripada jangkaan saya,” katanya.

Pengalaman dan ilmu yang dikongsi oleh pengendali program iaitu Iqbal Harun dan Ain Shuhada sangat bermakna bagi peserta yang ingin mengetahui kaedah yang betul dalam pembikinan kandungan YouTube.

Menurut salah seorang peserta program, Muhammad Daniel Idris, pelbagai benda baharu telah beliau pelajari.

“Sebelum ini, saya tidak tahu akan etika sebelum ingin membuat video. Sebagai contoh, kita perlu meminta izin kepada pemilik kedai sekiranya ingin membuat video berkenaan makanan dikedai tersebut. Etika didalam pembikinan video ini sangatlah penting agar tidak timbulnya persepsi dan prasangka buruk terhadap kami.

“Bengkel ini sangat membantu saya dalam mempelajari kaedah-kaedah bagi menjadi seorang ‘Youtuber’. Saya berharap agar program sebegini akan lebih kerap dianjurkan bagi memberi pendedahan kepada lebih ramai masyarakat yang berminat untuk menceburi bidang ini kerana program sebegini memberi pengatahuan serta pengalaman yang sangat berguna bagi pembikinan kandungam di YouTube,” katanya.

YOUTUBE JADI PLATFORM KERJAYA

Program KOFI ini sedikit sebanyak membantu dalam memperkasa industri perfileman di Sarawak menurut Ain Shuhada dan Iqbal Harun.

“Sebelum ini, kami(Iqbal dan Ain) juga bermula dari penghasilan video di YouTube dan media sosial dan sekarang kami telah mula berjinak dalam penghasilan telefilem dan rancangan memasak. Penghasilan video YouTube mampu menjadi platform untuk para pemain industri bagi memulakan kerjaya didalam industri perfileman.

“Setelah mereka aktif di YouTube dan media sosial mungkin minat mereka akan berkembang dan satu hari mungkin boleh mula berkecimpung di dalam industri perfileman. Jadi benda inilah kita perlu pupuk dari kecil-kecil sehingga mampu masuk ke industri perfileman,” katanya.

Menurut Iqbal pula, semua benda perlu bermula dengan perkara asas seperti YouTube.

“Apabila sesorang itu mula menghasilkan kandungannya sendiri di YouTube dan melihat kandungan orang lain yang lebih baik sedangkan menggunakan gajet yang sama, sudah tentu ini akan menimbulkan rasa ingin tahu seseorang itu bagi meningkatkan mutu kandungannya agar setanding dengan ‘Youtuber-Youtuber’ yang lain. Dari sini, mereka akan meningkatkan sedikit demi sedikit kualiti kandungan yang mereka hasilkan dan situasi sebegini akan membantu kita melahirkan anak seni yang berkualiti,” ujarnya.

Setelah menyaksikan produk akhir daripada peserta program, Iqbal berkongsi rasa bangganya terhadap peserta program yang berjaya menghasilkan produk yang sangat berkualiti malah diluar jangkaanya.

“Saya masih lagi tidak percaya dengan apa yang saya saksikan, saya ingatkan mereka akan menghasilkan satu video yang sangat asas sahaja namun mereka memberikam sesuatu yang sangat luar jangkaan saya.

“Generasi ini kearah yang lebih baik dan mereka sudah sedia membikin kandungan di sendiri cuma tiada bimbingan dan pendedahan dengan teknik yang betul.  Kami sangat gembira kerana diberi peluang untuk berkongsi dengan mereka(peserta) tentang cara yang betul dalam penghasilan kandungan di YouTube.

“Saya berharap selepas habis program ini mereka masih boleh praktikan setiap ilmu yang kami kongsi.

“Selain itu, saya berharap agar mereka sentiasa membuat kandungan yang positif walaupun kandungan positif ini sukar untuk mendapatkan perhatian penonton. Sekiranya kita membuat kandungan yang negatif memang senang untuk kita mendapat perhatian, tapi untuk jangka masa yang panjang ia tidak baik untuk reputasi mereka dan kerjaya mereka sebagai penggiat industri,” katanya.

Tambah Ain Shuhada, beliau berharap agar peserta-peserta program tersebut untuk memperoleh ilmu yang bermanfaat bagi memulakan kerjaya mereka sebagai seorang ‘Youtuber’.

See author's posts


Utamakan pengetahuan tempatan

BAKELALAN: Kerajaan GPS pimpinan Ketua Menteri Datuk Patinggi Abang Johari Tun Abang Openg akan terus meletakkan suara rakyat dalam menilai perlaksanaan projek di kawasan pendalaman.

Sehubungan itu adalah penting kepada agensi pelaksana dan pihak juru runding atau konsultan mengadakan pertemuan dengan masyarakat kampung mahupun kawasan untuk merangka spesifikasi dan impak projek kepada rakyat.

Timbalan Ketua Menteri Datuk Amar Awang Tengah Ali Hassan menjelaskan kepentingan pihak konsultan bagi merujuk dan bertemu dengan pihak penduduk kampung mahupun kawasan dalam merangka projek pembangunan yang diluluskan kerajaan.

“Kita tidak harus mengenepikan ‘local knowledge’ atau pengetahuan masyarakat setempat sebelum merangka pembangunan sesebuah projek.

Ini bagi memastikan projek dapat memberi manfaat yang dihasratkan. Lagipun masyarakat setempat lebih tahu berkenaan kelebihan dan kekurangan dikawasan mereka,” ujarnya pada sesi lawatan kerja ke Kampung Long Semadoh dan Long Sukang di Bakelalan baru-baru ini.

Lawatan kerja tiga hari ke kawasan tanah tinggi Bakelalan turut digunakan Awang Tengah meninjau perlaksanaan pembinaan jalan Ba’kelalan ke Bario dan sesi bertemu ketua-ketua Masyarakat dan Ketua-ketua Kampung bagi menerangkan perlaksanaan projek di kawasan mereka oleh kerajaan GPS.

Menyentuh lanjut beliau mahu pihak pelaksana dan konsultan untuk turun padang bagi mendapatkan input sebenar berbagai isu bagi perlaksanaan projek bekalan air luar bandar di kawasan Ba’kelalan.

Seterusnya Awang Tengah mahu rakyat sedar bahawa hanya GPS yang mampu membawa pembangunan di seluruh pelusuk Sarawak.

Turut sama dalam lawatan kerja berkenaan ialah Timbalan Menteri Pengangkutan Malaysia Dato Henry Sum Agong, Menteri Muda Pemodenan Pertanian, Tanah Adat dan Pembangunan Wilayah Datuk Dr. Abdul Rahman Ismail, Paulus Palu Gumbang selaku penyandang kerusi DUN Batu Danau dan kenamaan lainnya.

Rombongan telah bermalam selama dua malam di Ba’kelalan dan Long Semadoh 00 siri lawatan kerja tiga hari itu.

Awang Tengah juga melihat keperluan bagi pusat memproses garam gunung di Kampung Buduk Bui Ba’kelalan dan melihat tapak Rehat dan Rawat di puncak tertinggi di Long Semadoh yang memiliki pemandangan cantik iaitu di Demaring Long Semadoh.

Oleh ADENG EDRUS

See author's posts


KPDNHEP Mukah hargai jasa kakitangan

HENRY B SIYU

MUKAH:
Kementerian Perdangangan Dalam Negeri Dan Hal Ehwal Pengguna (KPDNHEP) Cawangan
Mukah telah memberi sumbangan kepada kakitangan dan bekas kakitangan sempena
Hari Penguatkuasa Ke-48.

Penerimanya
ialah bekas kakitangan asal  Daerah Mukah
iaitu Ramli Amat  yang berkhidmat dengan
KPDNHEP  Miri pada tahun 2015, Siti
Hasimah asal  Matu (KPDNHEP Miri-2018)
dan Mohamad Affendy Ariffin asal Dalat (KPDNHEP Keningau-2012).

Manakala kedua pembantu tadbir di pejabat mereka, Awang Muhd Naib
Awang Ja’afari  dan Norlida Mahdar, juga
menerima sumbangan yang berupa barang keperluan harian berkenaan.

Ketua Cawangan KPDNHEP  Mukah, Salihin Den, menyatakan untuk
mengagihkannya kepada penerima, mereka membuat kunjungan silaturahim Ramadan,
manakala Awang Muhd Naib dan Norlida Mahdar yang sedang berkhidmat diserahkan
di pejabat.

“Lawatan sempena bulan Ramadan terhadap mereka
adalah bertujuan untuk mengeratkan silaturahim dan tanda terima kasih kepada
bekas kakitangan yang telah menabur bakti sepanjang kerjaya mereka. Walaupun
mereka ini terdiri daripada kakitangan sokongan, namun sumbangan tenaga dan
masa serta pengorbanan mereka tidak boleh dinafikan di dalam melicinkan
perjalanan pentadbiran pejabat,” ujarnya.

Sehubung itu, ujarnya,sempena dengan Ulang tahun
Ke-48 yang jatuh pada 17 April lalu, mereka telah mengambil inisiatif mengumpul
derma di kalangan kakitangan KPDNHEP Mukah bagi membeli barang keperluan asas
untuk sumbangan itu.

“Diharapkan dengan sumbangan ini sedikit sebanyak
dapat membantu meringankan beban kos sara hidup yang ditanggung oleh kakitangan
dan bekas kakitangan yang berasal dari Bahagian Mukah ini di dalam menjalani
kehidupan sebagai penjawat awam dan pesara,” katanya lagi.

See author's posts


Peluang kepada semua atlet – Razi

TERIMA KASIH… Mohammad Razi Sitam menyampaikan sijil penyertaan kepada para peserta sempena Majlis Penutupan Bengkel Special Olympic Empowerment di sebuah Hotel, di Kuching, semalam.

SUKAN Olimpik Istimewa Sarawak memainkan peranan yang signifikan dalam menggalakkan keterangkuman dalam masyarakat.

Menteri Muda Pembangunan Wanita, Kanak-Kanak dan Kesejahteraan Komuniti (Kesejahteraan Komuniti) Mohammad Razi Sitam berkata ia melibatkan proses pembahagian yakni proses unik yang berlaku di pertandingan Olimpik Khas.

“Ia memastikan semua atlet diberi peluang yang sama untuk mengambil bahagian, beraksi dan diiktiraf kerana melakukan yang terbaik.

“Peraturan asas adalah untuk memadankan atlet dengan orang lain yang mempunyai jantina yang sama, berada dalam lingkungan umur yang sama dan yang paling penting mempunyai keupayaan untuk bersaing yang setaraf.

“Jenis padanan peringkat pertandingan ini menjadikan acara Olimpik Khas lebih menarik dan bermakna untuk kedua-dua atlet dan penonton dengan memastikan pertandingan adalah adil dan memperkasakan,” jelasnya.

Beliau berkata demikian semasa berucap sempena Majlis Penutupan Bengkel Special Olympic Empowerment di Lot 10, Butik Hotel, di Kuching, semalam.

Selain itu, Razi berkata tahun ini pelbagai aktiviti telah dirancang yang melibatkan Sukan Olimpik Khas di mana temasya negeri dijadualkan untuk dilaksanakan di Sibu pada bulan Jun tahun ini.

Dalam pada itu, dedahnya lagi Sukan kebangsaan dijadualkan pada 21 Julai 2022 untuk boling dan renang di Selangor dan dari 25 hingga 27 Ogos 2022 untuk sukan bocce, badminton, acara balapan dan padang serta pingpong yang akan diadakan di Melaka manakala Sukan Olimpik Khas peringkat dunia akan diadakan di Berlin, Jerman.

“Ia tidak dinafikan bahawa penyertaan golongan Orang Kurang Upaya (OKU) dalam permainan dan sukan ini memberi inspirasi kepada orang ramai untuk membuka hati mereka kepada dunia yang lebih luas dengan bakat dan potensi yang ada pada setiap manusia.

“Selain itu, ia juga memberi peluang kepada golongan OKU untuk menggilap bakat dan potensi mereka serta menambah keyakinan diri mereka dan menjadikan mereka sebagai masyarakat yang berguna yang juga boleh menyumbang.

“Menyertai acara dalam sukan ini juga memberi peluang kepada individu berkeperluan khas untuk menerokai pengalaman baharu dan menyediakan diri mereka untuk acara sukan yang lebih besar seperti Sukan Paralimpik, Piala Borneo, sukan negeri dan antarabangsa,” jelasnya.

See author's posts


3,000 pelajar dihantar pulang setakat ini

Kota Samarahan: Proses penghantaran pulang pelajar IPT Zon Sarawak diteruskan dengan menyaksikan seramai 622 lagi pelajar dihantar pulang menggunakan pesawat yang berlepas semalam.

Pelajar-pelajar tersebut melibatkan 152 pelajar dihantar pulang ke Johor Bahru, Pulau Pinang (154 pelajar), Alor Setar (157 pelajar) dan Terengganu (159 pelajar).

Pelajar itu merupakan sebahagian daripada pelajar yang terkandas di dalam kampus di IPT masing-masing sepanjang Perintah Kawalan Pergerakan dilaksanakan sejak 18 Mac 2020.

Universiti Malaysia Sarawak (UNIMAS) diberi kepercayaan sebagai Koordinator untuk menyelaras pengangkutan bagi program menghantar pulang pelajar-pelajar IPT Zon Sarawak ke bahagian-bahagian di Sarawak/Sabah dan Semenanjung Malaysia.

Sebelum dibenarkan menyertai proses penghantaran pulang, para pelajar dikehendaki menjalani saringan kesihatan bagi memastikan tahap kesihatan pelajar adalah dalam keadaan baik sebelum dibenarkan pulang bertemu semula dengan keluarga masing-masing.

Selain terlibat secara langsung dalam proses penghantaran pulang pelajar IPT Zon Sarawak, UNIMAS juga membantu menyelaras pengangkutan pulang ke daerah asal bagi pelajar IPT lain dari Semenanjung dan Sabah yang tiba di Lapangan Terbang Antarabangsa Kuching (KIA).

Semalam sahaja, seramai 755 pelajar yang tiba di KIA diuruskan pengangkutan oleh UNIMAS untuk ke destinasi seterusnya di dalam negeri ini.

Naib Canselor UNIMAS, Profesor Datuk Dr Mohamad Kadim Suaidi yang turut menyelia penyelarasan penghantaran pelajar pulang kelmarin dalam ucapan ringkasnya memberitahu hampir 3000 pelajar dihantar pulang setakat ini.

Beliau memaklumkan UNIMAS akan terus mengkordinasikan proses penghantaran pulang pelajar yang dijangka melibatkan beberapa jumlah kumpulan pelajar yang besar dalam minggu ini.

Menurutnya, UNIMAS akan sentiasa memastikan proses itu berjalan dengan baik mengikut SOP yang ditetapkan dan bekerjasama dengan jabatan kerajaan lain seperti Polis DiRaja Malaysia (PDRM) dan Jabatan Bomba dan Penyelamat.

See author's posts


Program jualan murah dapat sambutan hangat di Daro

DARO: Program Jualan Murah Keluarga Malaysia (JMKM ) yang diadakan Long Mini Market Pekan Daro hari ini terus mendapat sambutan penduduk setempat.

Orang ramai sanggup beratur panjang untuk membeli barangan dengan harga lebih rendah berbanding harga pasaran biasa.

Ketua Cawangan Pejabat Kementerian Perdagangan Dalam Negeri Dan Hal Ehwal Pengguna (KPDNHEP Mukah) Salihin Den berkata ia adalah kali kesembilan program itu diadakan di kawasan Dewan Undangan Negeri (DUN) Daro.

“Program dimulakan sejam lebih awal berikutan orang ramai telah beratur panjang seawal jam 8.00 pagi. Rata-rata pengunjung yang ditemui menyambut baik penganjuran program ini.

“Mereka mencadangkan agar program ini diteruskan lagi bagi membantu menangani kos sara hidup yang kian meningkat, lantas dapat menjimatkan wang untuk perbelanjaan yang lain,” katanya.

Justeru, beliau menyarankan pengguna untuk melayari laman rasmi facebook KPDNHEP Mukah bagi mengetahui tarikh dan lokasi JMKM yang akan datang

Oleh Henry B Siyu

See author's posts


Agong, Permaisuri zahir tahniah kepada Nue Hanisah

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah hari ini menzahirkan ucapan tahniah kepada Nur Hanisah Aripin di atas pencapaian skor sempurna dalam subjek MA2 Managing Cost and Finance, baru-baru ini.

Turut menzahirkan ucapan tahniah ialah Raja Permaisuri Agong Tunku Azizah Aminah Maimunah Iskandariah.

Istana Negara dalam catatan menerusi Facebook rasmi memaklumkan Seri Paduka berdua menzahirkan rasa sukacita dan bangga atas kejayaan anak kelahiran Pahang itu mendapat tempat pertama di Malaysia dan di peringkat dunia bagi mata pelajaran tersebut, sekali gus mengharumkan nama Pahang dan Malaysia di persada dunia.

“Pencapaian bekas pelajar Maahad Tahfiz Negeri Pahang ambilan 2017-2021 itu membuktikan sekali lagi bahawa anak negeri Pahang dan rakyat Malaysia, dengan iltizam dan usaha yang bersungguh-sungguh, mampu bersaing dan mencapai kecemerlangan di peringkat dunia.

“Semoga kecemerlangan beliau menjadi inspirasi kepada seluruh pelajar anak Pahang dan Malaysia yang lain untuk bekerja keras dan memberikan yang terbaik bagi mencapai kejayaan dalam bidang masing-masing,” menurut catatan itu.

Nur Hanisah memperoleh pencapaian skor sempurna (100 peratus) bagi mata pelajaran MA2 Managing Costs and Finance dalam bidang pengajian Foundation in Accountancy Association of Chartered Certified Accountants (ACCA) di INTEC Education College, Shah Alam, Selangor, baru-baru ini.

Seri Paduka berdua turut menzahirkan ucapan selamat maju jaya kepada Nur Hanisah dan mendoakan beliau dilimpahi kejayaan dan kecemerlangan berterusan.

Nur Hanisah merupakan pelajar cemerlang dengan pencapaian 11A dalam Peperiksaan Sijil Pelajaran Malaysia bagi 2021 dan telah berjaya khatam hafazan 30 juzuk al-Quran pada 2020.

Selain itu, Nur Hanisah juga telah lulus ujian prasyahadah lima juzuk al-Quran pada 2021. – Bernama

See author's posts


Sesi libat urus bincang RMKe-12 diteruskan

KUALA LUMPUR: Sesi libat urus bagi membincangkan penambahbaikan Rancangan Malaysia Ke-12 (RMKe-12) membabitkan kerajaan negeri, kementerian dan agensi berkaitan masih berjalan dan dijangka selesai tidak lama lagi.

Menteri di Jabatan Perdana Menteri (Ekonomi), Datuk Seri Mustapa Mohamed berkata, kebanyakan sesi libat urus telah diadakan bersama kerajaan negeri, ahli Parlimen dan badan pemikir bagi mendapatkan input mengenai peruntukan, dasar dan strategi.

“Setelah kita mengadakan libat urus ini, saya dapati ada perkara-perkara yang perlu dilihat semula. Saya tidak ada masalah untuk ahli Parlimen yang ingin meneruskan sesi libat urus ini kerana masa ada lagi. Perkara baharu yang telah saya umumkan adalah mengenai Pendapatan Garis Kemiskinan.

“Kita telah mengadakan libat urus dengan 12 ahli Parlimen dan banyak pandangan bernas telah kita terima untuk merangka dasar yang lebih berkesan mengenai PGK dalam RMKe-12,” katanya semasa sesi soal jawab pada persidangan Dewan Rakyat, semalam.

Mustapa berkata demikian ketika menjawab soalan Datuk Seri Abdul Azeez Rahim (BN-Baling) berhubung sesi libat urus mengenai RMKe-12.

Selain itu, beliau berkata RMKe-12 akan dibentangkan tahun hadapan dan ruang juga diberikan untuk sesi perbahasan berkaitannya di Parlimen.

“RMKe-12 akan dibentangkan pada tahun hadapan dan ada ruang yang cukup besar untuk membahaskannya. Ini bukan perkara yang luar biasa, lagipun kita belum lagi tiba di 2021. RMKe-12 bermula pada 2021. Masalah perbahasan tidak timbul,” katanya.

Sebagai rekod, pembentangan RMKe-12 di Parlimen yang dijadualkan pada 6 Ogos ini ditunda kepada Januari 2021 untuk membolehkan ia dikaji semula susulan kesan ekonomi dunia akibat penularan pandemik Covid-19.

Bagaimanapun tarikh yang dijadualkan semula untuk pembentangan RMKe-12 belum ditetapkan lagi.

Sebelum ini dilaporkan, Unit Perancang Ekonomi akan menyusun semula RMKe-12 dengan mengambil kira keadaan ekonomi terkini dalam memastikan pertumbuhan ekonomi negara kekal berada di landasan pembangunan mampan dan inklusif. – Bernama

See author's posts